title: Futsalin maailmanmestaruuskilpailut 1996

text: Vuoden 1996 futsalin maailmanmestaruuskilpailut olivat kolmannet FIFA:n järjestämät maailmanmestaruuskilpailut. Turnaus pelattiin Espanjassa 24. marraskuuta – 8. joulukuuta 1996. Kisakaupunkeina toimivat Murcia, Segovia, Castellón ja Barcelona


text: Maailmanmestaruuden voitti kaksi aiempaakin mestaruutta voittanut Brasilia, joka kukisti finaalissa Espanjan 6–4.


text: Maailmanmestaruuskilpailujen karsintaan osallistui 48 joukkuetta. Lisäksi kisoihin pääsi ilman karsintaa isäntämaa Espanja. Kisoihin päässeet joukkueet olivat:


title: Seleenivety

text: Seleenivety eli vetyselenidi HSe, on puolimetalliyhdiste ja seleenin yksinkertaisin hydridi. Seleenivety on väritön, erittäin tulenarka kaasu, ja on kaikista seleeniyhdisteistä myrkyllisin jo pitoisuudella 0,3 ppm hengitysilmassa 8 tunnin altistuksella.


title: Seleenivety

text: Seleenivedyllä on erittäin epämiellyttävä, mädäntynyttä piparjuurta muistuttava haju.


title: Seleenivety

text: Seleenivedyllä HSe on hyvin samanlaiset ominaisuudet rikkivedyn HS kanssa, vaikkakin seleenivety muodostaa voimakkaamman hapon sen happovakion ollessa p"K" = 3.89, ja rikkivedyn p"K" = 11.0 lämpötilassa 25 °C.


title: Seleenivety

text: Seleenivety käyttäytyy hyvin paljon samalla tavoin kuin arseenivety eli arsiini. Seleenivetyä käsiteltäessä on oltava erityisen varovainen ja vältettävä kaasun vuotamista sisätiloihin, ei ainoastaan sen myrkyllisyyden vuoksi: kaasu voi ilmaa raskaampana lähteä valumaan, kasaantua etäällä matalaan kohtaan ikään kuin "lammikoksi" ja muodostaa syttymis- tai räjähdysvaaran.


title: Seleenivety

text: Seleenivety myös hajoaa yli 100 °C:n lämpötiloissa tai palaessaan jolloin syntyy myrkyllisiä seleenipitoisia huuruja, ja joutuessaan kosketuksiin ilman kanssa, seleeni hapettuu ja muodostaa myrkyllistä ja syövyttävää seleenidioksidia.


title: Seleenivety

text: Seleenivety on voimakas pelkistin ja reagoi kiivaasti hapettavien aineiden kanssa aiheuttaen palo- ja räjähdysvaaran.


title: Seleenivety

text: Vaikka seleeni onkin ihmiskeholle välttämätön hivenaine (n. 4 μg painokiloa kohden päivässä), se alkaa olla elimistölle vaarallista jo 500 μg päiväannoksina.


title: Seleenivety

text: Seleenivety imeytyy ruumiiseen ja verenkiertoon helposti hengitysteitse ja suurille pitoisuuksille altistuminen johtaa helposti kuolemaan joko itse seleenimyrkytykseen tai tukehtumiseen. Hengitysaltistuksessa elimistöön ehtii imeytyä suuria määriä seleeniä lyhyessä ajassa. Ensimmäiset oireet seleenimyrkytyksessä ovat hengenahdistus, yskä, kurkun ja silmien polttelu ja vatsakipu. Kroonisessa seleenimyrkytyksessä eli selenoosissa näiden oireiden lisäksi esiintyy mm. ripulia, hengitysteiden tulehdukset ja sairaudet (keuhkokuume, keuhkoputkentulehdus), hammasmädän nopea ja laaja ilmaantuminen, ja hammaskiilteen, hiusten ja muun karvoituksen värjäytyminen punaiseksi seleenistä.


title: Seleenivety

text: Usein seleenille altistuneilla esiintyy myös metallinmakua suussa ja valkosipulimaista hajua hengityksessä ja ihossa.


title: Seleenivety

text:
Seleenivetyä säilytetään ja kuljetetaan puristettuna ja nesteytettynä kaasupulloissa. Nesteen vuotaminen paljaalle iholle aiheuttaa kuitenkin "paleltumavamman" kiehuvan seleenivedyn imiessä itseensä kaiken lämpöenergian pisaroiden lähituntumassa, ja laskee lämpötilan niin alas että iho saattaa jopa jäätyä.
Seleenivety saadaan hajotettua ja "metallinen" seleeni eriytettyä yhdisteestä veteen liuotetun rikkidioksidin (SO) avulla seuraavan kaavan mukaisesti:


title: Seleenivety

text: Tällä periaatteella seleenivetyä käytetään puolijohteiden douppauksessa.


title: Seleenivety

text: Seleenivetyä käytetään myös paljon seleenipitoisten kemikaalien valmistuksessa yleensä.


title: Tiffany Evans

text: Tiffany Evans (s. 4. elokuuta 1992 Bronx, New York City, Yhdysvallat) on afroamerikkalainen näyttelijä, laulaja ja muusikko. Hänen ensimmäinen albuminsa "Tiffany Evans" julkaistiin Yhdysvalloissa 22. huhtikuuta 2008. Hänen vanhempansa ovat Lonnie ja Carol Evans.


title: Alf Svensson

text: Alf Robert Olof Svensson (s. 1. lokakuuta 1938) on ruotsalainen poliitikko kristillisdemokraattisesta puolueesta. Hän toimi puolueensa puheenjohtajana vuosina 1973–2004.


title: Alf Svensson

text: Ennen politiikkaan siirtymistään Svensson työskenteli ruotsin kielen ja historian adjunktina (lehtorina) huskvarnalaisessa koulussa. Hän on ollut mukana Ruotsin kristillisdemokraateissa puolueen alusta, vuodesta 1964 alkaen. Vuonna 1966 hän oli perustamassa puolueen nuorisojärjestöä Kristdemokratiska ungdomsförbundetia (KDU) ja hän toimi sen puheenjohtana vuosina 1970–1973. Kristillisdemokraattien ensimmäinen puheenjohtaja Birger Ekstedt menehtyi kesällä 1972 ja varapuheenjohtajat Åke Gafvelin, Sven Enlund ja Svensson johtivat puoluetta loppuvuoden 1972. Tammikuussa 1973 pidettiin Tukholmassa ylimääräinen puoluekokous, jossa Svensson valittiin ainoana ehdokkaana uudeksi puheenjohtajaksi. Hän luopui puolueen nuorisojärjestön puheenjohtajuudesta toukokuussa 1973. Svensson on ainoa ruotsalaispoliitikko, joka on ollut samanaikaisesti sekä varsinaisen puolueen että puolueen nuorisojärjestön puheenjohtaja.


title: Alf Svensson

text: Svensson toimi kunnallispolitiikassa 1960-luvulta 1990-luvun alkuun, ensin Grännan valtuustossa ja 1970-luvulta lähtien Jönköpingin valtuustossa.


title: Alf Svensson

text: Neljissä peräkkäisissä valtiopäivävaaleissa, 1973, 1976, 1979 ja 1982, kristillisdemokraatit eivät saaneet Svenssonin johtamana edustajia valtiopäiville. Vuoden 1985 vaaleissa puolue teki vaaliliiton keskustapuolueen kanssa ja vaikka puolueen oma kannatus ei olisi ylittänyt vaalikynnystä, vaaliliiton ansiosta Svensson pääsi valtiopäivien jäseneksi. 1988 vaaliliittoa ei enää ollut ja Svensson putosi valtiopäiviltä.


title: Alf Svensson

text: Vuonna 1991 puolue sai suuren vaalivoiton, kannatukseksi tuli 7,14 prosenttia (4,2 prosenttia enemmän kuin kolme vuotta aiemmin) ja valtiopäiväedustajia puolue sai 26. Kristillisdemokraatit olivat mukana Carl Bildtin johtamassa neljän puolueen hallituksessa, jossa Svensson oli apulaisulkoministeri ja apulaisministeri, jonka vastuualueina olivat ihmisvapaudet ja -oikeudet. Hallitus jatkoi vuoteen 1994, jolloin sosiaalidemokraatit palasivat valtaan voitettuaan valtiopäivävaalit. Kristillisdemokraatit menettivät vuoden 1994 vaaleissa kannatustaan yli kolme prosenttia ja ylittivät vain niukasti vaalikynnyksen. Edustajanpaikkoja puolue sai 15, 11 vähemmän kuin kolme vuotta aiemmin.


title: Alf Svensson

text: Svensson johti kristillisdemokraatteja vuoden 1994 jälkeen vielä kaksissa valtiopäivävaaleissa. Valtiopäivävaaleissa 1998 puolue saavutti suuren vaalivoiton, 11,77 prosenttia äänistä (7,7 prosenttia enemmän kuin neljä vuotta aiemmin) ja nousi seitsemänneksi suurimman paikalta neljänneksi suurimmaksi puolueeksi ohi keskustapuolueen, kansanpuolueen ja ympäristöpuolueen. Edustajanpaikkoja puolue sai 42, yhden vähemmän kuin vasemmistopuolue. Valtiopäivävaaleissa 2002 puolue menetti yhdeksän valtiopäiväpaikkaa, mutta säilytti asemansa Ruotsin neljänneksi suurimpana puolueena.


title: Alf Svensson

text: Vuosina 1993–1999 Svensson oli europuolueen European Union of Christian Democrats (EUCD, myöhemmin Euroopan kansanpuolue) varapuheenjohtaja.


title: Alf Svensson

text: Svensson jätti kristillisdemokraattien puheenjohtajuuden huhtikuun 2004 ylimääräisessä puoluekokouksessa, joka järjestettiin samassa paikassa Tukholmassa, jossa hänet oli tehtävään valittu. Uudeksi puheenjohtajaksi valittiin yksimielisesti puolueen valtiopäiväryhmän pitkäaikainen puheenjohtaja Göran Hägglund. Svensson ehti toimia puolueensa johdossa yli 31 vuotta ja hän on näin pisimpään minkään puolueen johdossa toiminut poliitikko Ruotsissa. Häntä ennen ennätys oli sosiaalidemokraatti Tage Erlanderilla, joka toimi 23 vuotta (1946–1969) puolueensa johdossa.


title: Alf Svensson

text: Svensson toimi puheenjohtajakautensa jälkeenkin, heinäkuuhun 2009 asti, Ruotsin valtiopäivien jäsenenä. Hän edusti Skånen läänin pohjoista ja itäistä vaalipiiriä (Skåne läns norra och östra valkrets). Europarlamenttivaaleissa 2009 hänet valittiin Euroopan parlamentin jäseneksi.


title: Alf Svensson

text: Svensson on naimisissa ja hänellä on vaimonsa Sonjan kanssa kolme lasta, kaksi tytärtä ja yksi poika.


title: Futsalin maailmanmestaruuskilpailut 2000

text: Vuoden 2000 futsalin maailmanmestaruuskilpailut olivat neljännet FIFA:n järjestämät maailmanmestaruuskilpailut. Turnaus pelattiin Guatemalassa 18. marraskuuta - 3. joulukuuta 2000. Kisakaupunkina toimi Guatemala City.


text: Maailmanmestaruuden voitti Espanja, joka kukisti finaalissa kaikki aiemmat maailmanmestaruudet voittaneen Brasilian 4-3.


text: Maailmanmestaruuskilpailujen karsintaan osallistui 63 joukkuetta. Lisäksi kisoihin pääsi ilman karsintaa isäntämaa Guatemala. Kisoihin päässeet joukkueet olivat:


title: Päivälliset klo 8

text: Päivälliset klo 8 () on George Cukorin ohjaama yhdysvaltalainen draamakomediaelokuva, joka sai ensi-iltansa vuonna 1933. Pääosia näyttelevät Marie Dressler, John Barrymore, Wallace Beery, Jean Harlow, Lionel Barrymore ja Billie Burke. Sivuosissa nähdään muiden muassa Jean Hersholt, Karen Morley ja Madge Evans.


title: Päivälliset klo 8

text: "Päivälliset klo 8" on tehty samannimisen näytelmän pohjalta, jonka ovat kirjoittaneet George S. Kaufman ja Edna Ferber. Käsikirjoituksesta vastasivat Frances Marion ja Herman J. Mankiewicz. Elokuva on mustavalkoinen ja on noin 113 minuutin, eli tunnin ja 53 minuutin mittainen.


title: Päivälliset klo 8

text: "Päivälliset klo 8" sai ensi-iltansa Yhdysvalloissa 29. elokuuta vuonna 1933 Los Angelesissa, Kaliforniassa, mutta New York Cityssä, New Yorkissa elokuva sai ensi-iltansa kuusi päivää aiemmin 23. elokuuta. Suomeen elokuva tuli teattereihin esitykseen 11. helmikuuta vuonna 1934. Metro-Goldwyn-Mayer tuotti elokuvan.


title: Päivälliset klo 8

text:
Laivanvarustajan vaimo järjestää illalliskutsut rikkaille ja silmäätekeville. Miehellä on yhtiönsä kanssa huolia, joten hän voi vain nyökkäillä vaimonsa nousukasmaisille suunnitelmille. Vierasjoukko koostuu miljonääreistä ja entisistä näyttelijätähdistä, joita esittävät uransa ehtoopuolella olevat Hollywood-legendat. Yllätyksiä tulee niin ystävien, vieraiden kuin sukulaistenkin taholta.
Elokuvaa pidetään nykyään eräänlaisena klassikkona, ja sekä se on huomattava roolituksestaan: sen pääosissa nimittäin näytteli suuri joukko sen aikaisia tähtiä. Tämä oli vielä siihen aikaan hyvin epätavallista ja "Päivälliset klo 8" onkin yksi ensimmäisistä niin sanotuista all-star-elokuvista "Grand Hotelin" ohella. Harlow oli näytellyt Beeryn kanssa aiemminkin, vuonna 1931 valmistuneessa elokuvassa "Salaperäinen kerho".


title: Päivälliset klo 8

text: American Film Institute valitsi vuonna 2000 "Päivälliset klo 8" kaikkien aikojen 85. hauskimmaksi amerikkalaiselokuvaksi sadasta listatusta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Päivälliset klo 8

text: "Päivälliset klo 8"-elokuva myös jäi yhdeksi Dresslerin viimeisistä elokuvista, sillä hän kuoli vain yhtä elokuvaa myöhemmin vuonna 1934.


title: Nadir Lamyaghri

text: Nadir Lamyaghri (, s. 13. helmikuuta 1976 Casablanca, Marokko) on marokkolainen jalkapallomaalivahti. Hän pelaa tällä hetkellä marokkolaisessa Wydad Casablancassa.


title: Nadir Lamyaghri

text: Lamyaghri aloitti uransa Racing Casablancan junioreissa, josta hänet nostettiin vuonna 1995 edustusjoukkueeseen. Lamyaghri pelasi pitkään Racing Casablancassa, jonka aikana hän voitti Marokon toisen divisionan vuonna 2000, jonka myötä joukkue nousi pääsarjaan. Lamyaghri pelasi vielä kolme kautta kasvattajaseurassaan, kunnes maan toinen paikallinen seura Wydad Casablanca osti vuonna 2002 Marokon maajoukkueeseen nousseen maalivahdin. Myöhemmin arabiemiirikuntalainen Al-Wahda lainasi Lamyaghria kahteen otteeseen, joista jälkimmäinen kesti kuusi kuukautta.


title: Nadir Lamyaghri

text: Heinäkuussa 2010 Lamyaghrin ilmoitettiin siirtyvän Marokon mestaruuden voittaneesta Wydad Casablancasta FAR Rabatiin kolmen vuoden sopimuksella jäätyään ilman sopimusta Wydad Casablancan kanssa. Lamyaghri kuitenkin jatkoi sopimustaan Casablancan kanssa ja oli muun muassa johdattanut joukkueensa Afrikan Mestarien liigan loppuotteluun, jonka hän itse joutui kuitenkin jättämään väliin olkapäävamman vuoksi. Wydad Casablanca hävisi loppuottelun tunisialaiselle Espérancelle maalein 1–0.


title: Nadir Lamyaghri

text: Marraskuussa 2011 Lamyaghri palkittiin Kultaisella leijonalla vuoden erityisimpänä marokkolaisjalkapalloilijana.


title: Nadir Lamyaghri

text: Lamyaghri nousi maajoukkueeseen vuonna 2003, pelatessaan ensimmäisen ottelunsa 30. huhtikuuta 2003 Norsunluurannikkoa vastaan. Sittemmin Lamyaghri on toiminut varamaalivahtina ja erityisesti vuosien 2004 ja 2006 Afrikan-mestaruuskisoissa. Vuoden 2004 kisoissa hän oli saavuttamassa hopeaa Tunisian voittaessa Afrikan-mestaruuden. Vuonna 2008 Lamyaghri valittiin maansa ykkösmaalivahdiksi vuoden 2008 Afrikan-mestaruuskisoihin, jolloin Marokon tie päättyi jo alkulohkoon. Hän pelasi myös vuoden 2012 Afrikan-mestaruuskisoissa, jossa Marokon kohtalo oli jälleen jääminen alkulohkoon. Lamyaghri valittiin myös vuoden 2013 Afrikan-mestaruuskisoihin Marokon ykkösvahdiksi. Marokon kisat päättyivät kuitenkin jälleen alkulohkoon. Lamyaghri ilmoitti seuraavana päivänä päättävänsä maajoukkueuransa. Lamyaghri pelasi yhteensä 55 maaottelua.


title: Amateur Transplants

text: Amateur Transplants (AT) on lontoolainen parodia-duo. Amateur Transplantsin perustivat Dr. Adam Kay ja Dr. Suman Biswas vuonna 2004. Yhtye tekee huumorimusiikkia, ja se on julkaissut viisi albumia.


title: Minette Walters

text: Minette Walters (s. 26. syyskuuta 1949) on englantilainen jännityskirjailija. Hän on menestynyt psykologisilla trillereillään. Toisin kuin monilla muilla lajityypin kirjailijoilla, Walterilla ei ole kirjasta toiseen mukana pysyviä henkilöitä.


title: Minette Walters

text: Walters opiskeli ranskaa Durhamin yliopistossa. Valmistuttuaan hän työskenteli naisten romanttisen lukemiston apulaispäätoimittajana, ja siirtyi sitten kirjoittamaan naistenlehtiin vapaana toimittajana. Lasten syntymän jälkeen hän piti taukoa kirjoittamistyössään. Ensimmäisen romaaninsa, "Ruumis jääkellarissa", hän aloitti kun nuorempi poika meni kouluun. Romaani ilmestyi neljä vuotta myöhemmin. Sen jälkeen Walters on julkaissut suunnilleen kirjan vuodessa yli kymmenen vuoden ajan. Waltersin teoksia on julkaistu käännöksinä 35 maassa. Hän sai elämäntyöstään Suomen dekkariseuran kunniakirjan vuonna 2006.


title: Kauppakeskus Aapeli

text: Kauppakeskus Aapeli on vuonna 2004 valmistunut kauppakeskus Kuopiossa. Aapeli sijaitsee torin etelälaidalla ns. Nyylan korttelissa, vieressään Kuopion Lyseon lukio. Kauppakeskukseen on sijoittunut 22 liikettä. Kolmikerroksisen rakennuksen (17 000 brm, kerrosalaa 8 300 m) kellarikerroksissa on parkkihalli, jossa on tilaa 150 autolle.


title: Kauppakeskus Aapeli

text: Aapeli sijoittui kesällä 2000 palaneen Kauppa-aitan tontille. Uuden rakennuksen suunnittelun suurimpia haasteita oli sovittaa se ulkonäöllisesti viereisen Lyseoon. Aapelin suunnitteli helsinkiläinen arkkitehtitoimisto Innovarch. Julkisivusta vastasi arkkitehti Reijo Pulkkinen. Paikallisista suunnitteluun osallistui Rakennussuunnittelutoimisto Sormunen & Timonen Oy:stä arkkitehti Marja Väisänen ja rakennesuunnittelija Hannu Sormunen.


title: Kauppakeskus Aapeli

text: Benetton, Bianco footwear, Ecco shop, Freda, kampaamokauppa Hairlekiini, parturi-kampaamo Hairlekiini, Henri, Instrumentarium, KappAhl, DNA, Kultajousi, Glitter, Moda, Nordea, Savocon Oy, Stockmann Beauty, Specksavers,Vero Moda, Jack&Jones ja Only.


title: Olivia Waldriff

text: Olivia Waldriff (s. 29. lokakuuta 1999 Ontario, Kanada) on kanadalainen lapsinäyttelijä.


title: Olivia Waldriff

text: Hän on näytellyt CBC Television -kanavan MVP -televisiosarjassa Grace Morris -nimistä pikkutyttöä tammikuusta 2008.


title: Olivia Waldriff

text: Hän on myös näytellyt nuoren Jackie Kennedyn roolin HBO:n "Grey Gardens" (2009) -televisioelokuvassa, jossa näytteli hänen lisäkseen muun muassa Drew Barrymore, Jessica Lange ja Jeanne Tripplehorn.


title: Katra (albumi)

text: Katra on Katran debyyttialbumi, joka julkaistiin 28. helmikuuta 2007.


title: Beast Within

text: Beast Within on Katran albumi, joka sisältää pääasiassa englanninkieliset käännökset debyytin suomenkielisistä kappaleista, uusia kappaleita on vain kaksi. Albumi julkaistiin 27. elokuuta 2008.


Vuoden 2010 miehittämättömät avaruuslennot kattoivat 112 miehittämättömän avaruusaluksen laukaisun, joka on samaa luokkaa kuin edeltävinäkin vuosina. Laukaisuja tehtiin 70, joista 5 epäonnistui, kaikki epäonnistumiset liittyivät uusiin rakettiversioihin. Lihavoidut tekstit tarkoittavat sitä, että laukaisut liittyvät Suomen avaruustoimintaan, ne olivat vuonna 2009 ESA:n Cryosat ja Saksan TanDEM-X.Osittaisia epäonnistumisia tai ongelmallisia laukaisuja


title: Vuoden 2010 miehittämättömät avaruuslennot

text: Vuonna 2010 kaavailtujen muttei toteutettujen laukaisujen listassa oli enemmistönä venäläisiä raketteja, tämä voi johtua länsimaisten medioiden huono Venäjän tuntemus. Osa on todellisia viivästymisiä joko rakettien aikatauluista johtuen tai useammin satelliittien valmistumisen viivästymisestä.


title: Dark Thrones and Black Flags

text: Dark Thrones and Black Flags on norjalaisen black metal -yhtye Darkthronen 14. studioalbumi, joka julkaistiin 20. lokakuuta 2008. Albumi on musiikillisesti jatkumoa kahdelle edelliselle albumille, The Cult is Alivelle ja F.O.A.D.:lle, joilla yhtye yhdistelee black metalia ja crust punkia. Puolet albumin kappaleista on Nocturno Culton, ja puolet Fenrizin, käsialaa.


Kansainvälinen kuvataidearvostelijoiden yhdistys AICA (, ) perustettiin vuonna 1950 elvyttämään kriittistä diskurssia, joka kärsi fasismin alla toisen maailmansodan aikana. AICA liitettiin UNESCOn yhteyteen ei-kansallisena organisaationa (NGO).


title: Kansainvälinen kuvataidearvostelijoiden yhdistys AICA

text: Nykyisin yhdistys koostuu 72 jäsenmaan kansallisesta järjestöstä ja se edustaa yli 4 000 taidekriitikkoa. Suomen arvostelijain liiton SARVin kuvataidejaosto on samalla myös AICA Finland eli järjestön Suomen osasto. AICAn kansainvälinen keskustoimisto sijaitsee Pariisissa.


text: AICAn päätavoitteet ovat:


title: Ernest Thompson Seton

text: Ernest Thompson Seton (14. elokuuta 1860 South Shields, Durham, Englanti – 23. lokakuuta 1946 Seton Village, New Mexico, Yhdysvallat) oli amerikkalainen kirjailija, taiteilija ja yksi partioliikkeen perustajista. Hänen ansiotaan on intiaanikulttuurin vahva panos amerikkalaisessa partioliikkeessä.


title: Ernest Thompson Seton

text: Ernest Evan Thompson syntyi skotlantilaisten vanhempien perheeseen Englannissa. Perheeseen syntyi kymmenen poikaa ja yksi tyttö, joka kuoli jo kuusivuotiaana. Ernest oli järjestyksessä kahdeksas poika. Perhe muutti Kanadaan (Lindsay, Ontario) vuonna 1866 isä Joseph Thompsonin menetettyä omaisuutensa laivanomistajana. Hänestä ei ollut maanviljelijäksi ja perhe muutti vuonna 1870 Torontoon, jossa hän ryhtyi kirjanpitäjäksi. Ernest kävi peruskoulunsa Torontossa.


title: Ernest Thompson Seton

text: Jo lapsena Ernest viihtyi metsissä opetellen piirtämään ja tutkimaan eläimiä. Ernest ei viihtynyt kotona, sillä hänen isänsä kohteli häntä huonosti. Myöhemmin hän hylkäsi isänsä ja muutti nimensä Thompson Setoniksi, sillä hän uskoi, että Seton oli ollut tärkeä nimi hänen isänsä sukulinjassa. Eräs varakas torontolainen nainen havaitsi hänen kykynsä ja patisti häntä opiskelemaan ja myös rahoitti hänen opintojaan. Ernest voitti kultaisen mitalin taiteellisista ansioistaan jo ennen 18. ikävuottaan. Vuonna 1879 Seton muutti takaisin Englantiin saatuaan seitsemän vuoden opiskelustipendin Lontoon Royal Academy of Artsissa. Vuonna 1881 Setonin terveys alkoi pettää huonon ravinnon ja kurjien asumisolojen takia, ja muuan hänen serkkunsa kirjoitti hänen äidilleen, että Setonin pitäisi palata Kanadaan, sillä muuten hän varmaankin kuolisi. Perhe lähetti hänelle matkalipun ja Seton palasi Torontoon. Parannuttuaan hän ei tuntenut itseään tervetulleeksi isänsä kotiin.


title: Ernest Thompson Seton

text: Setonin kaksi vanhempaa veljeä viljelivät maata Carberryn lähellä Manitobassa ja hän muutti näiden luokse 1881. Hän oli yhtä huono maanviljelijä kuin isänsäkin. Valtaosa hänen ajastaan kului luonnon tutkimiseen sekä piirtämiseen ja maalaamiseen. Hän teki pitkiä päivien ja viikkojen mittaisia retkiä lähiseudun metsiin ja kukkuloille, ja paikalliset asukkaat pitivät häntä patalaiskana. Tuolloin Seton kirjoitti ensimmäiset luonnontieteelliset kirjoituksensa ja ryhtyi vaihtamaan eläinten nahkoja muiden luonnontieteilijöiden kanssa sekä Kanadassa että Yhdysvalloissa. Eräs hänen ensimmäisistä kirjeenvaihtokumppaneistaan oli Theodore Roosevelt. Setonin ystävä, torontolainen William Brodie nuorempi, jonka kanssa hän oli yhdessä opetellut luonnonhistorian alkeita, muutti myös Manitobaan ja alkoi etsiä itselleen maapaikkaa. Hän kuitenkin kuoli onnettomuudessa, mikä oli Setonille raskas henkinen isku.


title: Ernest Thompson Seton

text: Joulukuussa 1883 Seton vieraili ensi kerran Yhdysvalloissa. Hän meni New Yorkiin, missä hän tapasi muita luonnontieteilijöitä, lintutieteilijöitä ja kirjailijoita. Tästä alkaen aina 1880-luvun lopulle Seton vietti aikansa Carberryn, Toronton ja New Yorkin välillä. Hänestä kehittyi erinomainen luontomaalari, ja 1885 hän sai Century Companylta toimeksiannon laatia tuhat nisäkäsmaalausta "Century Dictionary" -teokseen. Monet maalauksista hän teki American Museum of Natural Historyn tiloissa. Monista museon tutkijoista, kuten Frank Chapmanista ja Elliott Couesista, tuli hänen elinikäisiä ystäviään. Jonkin aikaa hän myös opiskeli Art Students League of New Yorkissa.


title: Ernest Thompson Seton

text: 1890-luvun alussa Seton matkusti Pariisiin opiskelemaan taidetta. Siellä hän teki tutkimuksia ensimmäistä kirjaansa "The Art Anatomy of Animals" varten. Kirja julkaistiin sittemmin Englannissa, missä hän tapasi Mark Twainin ensimmäisen kerran. Setonin maalaus "Nukkuva susi" oli esillä Pariisin Salongissa 1891.


title: Ernest Thompson Seton

text: Näihin aikoihin Seton alkoi kärsiä silmävaivoista, jotka johtuivat lähinnä työskentelystä huonoissa valaistusoloissa. Hänelle kerrottiin sokeuden uhkaavan puolessa vuodessa, ellei hän ala säästellä silmiään. Seton lähti Ranskasta ja muutti New Mexicoon Fitz-Randolphin maatilalle metsästämään susia. Siellä hän kirjoitti ampumastaan ”Lobo”-sudesta tarinan, joka ensin julkaistiin "Scribner’s Magazinessa" ja sitten muiden tarinoiden kanssa teoksessa "Wild Animals I Have Known". Setonista tuli kuuluisa kirjailija, luennoitsija, taiteilija ja luonnonsuojelija. Hän oli tunnettu sekä Euroopassa että Pohjois-Amerikassa. Seton kirjoitti elämänsä aikana arviolta kymmenentuhatta tieteellistä ja kansantajuista artikkelia. Hän saavutti humanististen tieteiden maisterin arvon Springfield Collegessa Manitobassa. Hänet valittiin Manitoban viralliseksi luonnontieteilijäksi (Official Naturalist to the Government for Manitoba) ja hän piti titteliä kuolemaansa saakka.


title: Ernest Thompson Seton

text: Seton avioitui ensimmäisen kerran vuonna 1896 Grace Gallatinin kanssa. Gallatin oli naisasialiikkeen aktiivi ja naiskirjailijoiden kerhon perustaja. Heidän ainoa lapsensa oli vuonna 1904 syntynyt tytär Ann, joka kirjoitti taiteilijanimellä Anya Seton useita suosittuja historiallisia romaaneja. Vuonna 1934 Seton ja Grace erosivat. Grace Gallatin kuoli 1959.


title: Ernest Thompson Seton

text:
Vuonna 1902 julkaistiin "Ladies Home Journalissa" ensimmäinen Eränkävijätarina ("Woodcraft"), josta alkoi Eränkävijäliike ("Woodcraft Movement"). Vuonna 1903 Seton julkaisi kenties kuuluisimman kirjansa "Kaksi partiopoikaa" ("Two Little Savages"). Vuonna 1906 tarinat koottiin kirjaksi "The Birch Bark Roll" ("Tuohirulla"). Vieraillessaan Englannissa 1906 Seton tapasi Robert Baden-Powellin, joka kiinnostui Eränkävijöistä ja kehitteli sittemmin Setonin ideoiden pohjalta Partioliikkeen.
Vuonna 1907 Seton suoritti Edward Preblen kanssa itse kustantamansa 3 200 kilometrin mittaisen kanoottiretken Kanadan pohjoisosissa. Vaikka Seton ei ollut tutkimusmatkailija ja käytti karttojen laatimisen apuna vain kompassia, hänen laatimansa kartat olivat käytössä vielä 1950-luvulla, ja niitä pidetään yhä hyvin tarkkoina.


title: Ernest Thompson Seton

text: Vuonna 1910 Seton toimi puheenjohtajana Amerikan partiopoikaliikkeen perustavassa kokouksessa. Hän kirjoitti ensimmäisen oppaan ja toimi partionjohtajana (Chief Scout) vuosina 1910–1915. Seton vieroksui partioliikkeen sotilaallista puolta eikä partioliike pitänyt Setonin Amerikan alkuasukassympatioista. Ensimmäisen maailmansodan aikana militaristit voittivat ja Seton erosi partioliikkeestä. Hän elvytti Eränkävijät vuonna 1915, ei ainoastaan lastenjärjestönä, vaan kaiken ikäisten yleissivistävänä järjestönä The Woodcraft League of America (myöhemmin Woodcraft Indians), jonka toimintaan voivat osallistua myös tytöt.


title: Ernest Thompson Seton

text: Seton jatkoi Eränkävijöiden johtajien leirien järjestämistä tilallaan Greenwichissä aina vuoteen 1930 saakka, jolloin hän muutti Santa Fehen. Vuonna 1931 hänestä tuli Yhdysvaltain kansalainen. Santa Fessä hän rakensi linnan neljäntuhannen hehtaarin tilalleen eläkepäiviään varten ja jatkoi Eränkävijöiden johtajien kouluttamista. Hän kirjoitti useimmat Partiopoikien käsikirjan ensimmäisistä yhdysvaltalaisista painoksista ja oli vastuussa monista partioliikkeen käsitteistä kautta maailman.


title: Ernest Thompson Seton

text: Vuonna 1935 Seton avioitui toisen vaimonsa Julia Moses Buttreen (tunnettu myös nimellä Julia Moss Buttree) kanssa El Pasossa Texasissa. Vuonna 1938 he adoptoivat Beulah-nimisen tyttövauvan, myöhemmin nimeltään Dee Seton Barber. Julia oli myös kirjailija. Hän julkaisi ensimmäisen kirjansa "Rhythm of the Redman" jo ennen avioitumistaan Setonin kanssa. Seton laati teoksen kuvituksen. Julia työskenteli Setonin assistenttina ja sihteerinä ja he esiintyivät yhdessä luennoitsijoina kouluissa, kerhoissa, kirkoissa ja luentosaleissa ympäri Pohjois-Amerikkaa sekä Ranskassa, Englannissa ja Tšekinmaassa.


title: Ernest Thompson Seton

text: Eränkävijöiden johtajien leirit jatkuivat Santa Fessä vuoteen 1941 saakka, jolloin toinen maailmansota keskeytti ne. Setonin kuoltua 1946 leiriperinne katkesi. Setonin ruumis poltettiin Albuquerquessa. Vuonna 1960, Setonin 100-vuotispäivänä ja Santa Fen kaupungin 350-vuotispäivänä, sirottelivat Dee ja Anyan poika Seton Cottier hänen tuhkansa lentokoneesta Seton Villagen maille. Julia jatkoi kirjoittamista ja ylläpiti Santa Fen tilaa. Hän myös jatkoi luennointia. Viimeisen luentomatkansa Julia suoritti Audubon Societyn sponsoroimana 1967. Julia kuoli Santa Fessä 1975. Dee Seton Barber kuoli vuonna 2006.


title: Ernest Thompson Seton

text: Philmont Scout Ranchilla Cimarronissa New Mexicossa sijaitsee "Seton Memorial Library and Museum". Setonin linna Santa Fessä paloi kunnostustöiden yhteydessä vuonna 2005. Kaikeksi onneksi taide-esineet, käsikirjoitukset, kirjat ja muut arvokkaat tavarat oli varastoitu muualle.


title: Ernest Thompson Seton

text: T. A. Engström, suomalainen kirjailija ja kääntäjä, on kirjoittanut Setonin elämäkerran. Suomessa kirja on ilmestynyt nimellä "Buffalo – kohtalon tuuli" (Taikajousi, Helsinki 1977).


title: Seututie 453

text: Seututie 453 kulkee reittiä Pieksämäki – Jäppilä – Varkaus. Tie alkaa Pieksämäeltä valtatien 23 varresta, josta se jatkuu Jäppilän kylän läpi kohti Varkautta. Liikennemäärät tiellä ovat melko pieniä, 954 ajoneuvoa vuorokaudessa.


title: Lintuhämähäkit

text: Lintuhämähäkit eli tarantulat ("Theraphosidae") on hämähäkkien heimo. Sen lajit ovat suurimpia kaikista hämähäkeistä, mutta muodostavat määrällisesti verrattain pienen osan maapallon kaikista hämähäkeistä, sillä niitä on vain noin 85 sukua ja arviolta 900 lajia, kun kaikkiaan eri hämähäkkilajeja on tunnistettu yli 45 000.


title: Lintuhämähäkit

text: Lintuhämähäkkejä esiintyy niin sademetsissä kuin aavikoillakin; osa lajeista kaivaa maahan pysyvän pesän, toiset käyttävät tilapäisiä, luonnon tarjoamia suojia, ja osa elää puissa. Lintuhämähäkit käyttävät ravinnokseen kaikkia eläimiä, jotka suinkin saavat nujerrettua. Ravinto koostuu enimmäkseen hyönteisistä, mutta suurimmat lajit saattavat silloin tällöin napata jonkin pikkunisäkkäänkin.


title: Lintuhämähäkit

text: Yleinen harhakäsitys on, että kaikki lintuhämähäkit olisivat ihmiselle hengenvaarallisia. Niiden myrkky on tarkoitettu halvaannuttamaan saalis ja helpottamaan ruoansulatusprosessia, mutta muutamaa sukua lukuun ottamatta ne ovat ihmiselle jokseenkin vaarattomia. Mikäli lintuhämähäkki pääsee puremaan ihmistä, on reaktio hyvin samankaltainen kuin ampiaisen pistoon. Joillakin aasialaisilla lajeilla on tosin todettu olevan muita voimakkaampi myrkky. Useimmat lajit potkivat puolustautuessaan ihoa ärsyttäviä takaruumiinsa karvoja tunkeilijaa kohti.


title: Lintuhämähäkit

text: Useimmilla lintuhämähäkeillä on varsin pitkä elinkaari. Joidenkin naaraiden tiedetään eläneen vankeudessa lähes 30 vuotta, koiraat sitä vastoin saavuttavat vain muutaman vuoden iän.


title: Lintuhämähäkit

text: Terraarioeläimenä pidetään jo yli sataa tarantulalajia. Suosittuja lajeja ovat esimerkiksi "Grammostola rosea", "Grammostola pulchra", "Brachypelma smithi", "Brachypelma vagans", "Brachypelma boehmei", "Brachypelma emilia", "Avicularia versicolor", "Avicularia metallica", "Chromatopelma cyaneopubescens", "Aphonopelma seemanni", "Acanthoscurria geniculata", "Lasiodora parahybana" ja "Theraphosa blondi". Tarantulasta ei tule kesyä lemmikkiä. Mitä vähemmän sitä käsitellään, sitä paremmin se voi. Hämähäkki viihtyy hämärässä ja lämpimässä. Käsittely taas aiheuttaa sille stressiä, joka voi pahimmassa tapauksessa johtaa hämähäkin kuolemaan. Jos tarantulaa lemmikkinään pitävä ei tiedä, kuinka itse reagoi sen puremaan tai kosketukseen, on parempi olla käsittelemättä sitä. Lattialle pudottamisesta seuraa helposti takaruumiin repeäminen tai hämähäkin kuolema.


title: Lintuhämähäkit

text: Lintuhämähäkeistä on toisinaan käytetty nimitystä "tarantella". Tarantellalla voidaan kuitenkin tarkoittaa myös Etelä-Euroopassa elävää, juoksuhämähäkkien heimoon kuuluvaa tarantelia eli provencentarantelia ("Lycosa narbonensis", jonka vanhentuneita tieteellisiä nimiä ovat "Lycosa tarantula", "L. tarentula", "L. rubiginosa", "Tarantula apuliae" ja "Tarentula apuliae"). Se on saanut nimensä italialaisen Taranton kaupungin mukaan, joka puolestaan on nimetty kreikkalaisen tarujen sankarin, Taraksen mukaan. Tarantella on myös vanha, nopeatempoinen napolilainen kansantanssi sekä kangastyyppi. Epäselvyyksien välttämiseksi suositellaan suomen kielessä käytettäväksi "Theraphosidae"-heimon hämähäkeistä nimitystä "lintuhämähäkit".


title: Lintuhämähäkit

text: Incertae sedis -suvut:


title: Matias Kupiainen

text: Matias Kupiainen (s. 11. toukokuuta 1983 Helsinki) on suomalainen kitaristi ja tuottaja.


title: Matias Kupiainen

text: Kupiainen valittiin power metal -yhtye Stratovariuksen uudeksi kitaristiksi Timo Tolkin erottua vuonna 2008. Hänen ensimmäinen albuminsa Stratovariuksessa oli 2009 ilmestynyt "Polaris", jolle hän myös sävelsi kolme kappaletta.


title: Matias Kupiainen

text: Stratovariuksen ohella Kupiaisella on vuonna 2006 perustettu pääasiassa grindcorea esittävä projektiyhtye Fist in Fetus, joka julkaisi omakustanne-EP:n vuonna 2007. Hän vieraili vuoden 2007 "Guitar Heroes" -albumilla singlenäkin julkaistussa kappaleessa ”12 Donkeys” ja esiintyi Tavastialla järjestetyssä levynjulkaisukonsertissa. Vuoden 2007 Tuskassa hän esiintyi YLE Extran yhden miehen house-yhtyeenä.


title: Matias Kupiainen

text: Kupiainen on myös soittanut sessiomuusikkona muun muassa Olavi Uusivirran ja Milanan albumeilla sekä työskentelee tuottajana, äänittäjänä ja miksaajana. Hän on opiskellut Sibelius-Akatemiassa ja Pop & Jazz Konservatoriossa. Hän soittaa Ruokankaan Hellcat Custom- ja PRS:n Artist Series I -kitaroilla ja käyttää pääasiassa ENGLin, Hughes & Kettnerin, Mesa/Boogien ja TC Electronicin laitteita.


title: Matias Kupiainen

text: Kupiaisen veli Topias Kupiainen soittaa rumpuja Arion-yhtyeessä.


title: Vaasan Palloseuran kausi 2009

text: Kauden 2008 jälkeen Vaasan Palloseuran joukkue uusiutui rankasti yhdeksän pelaajan umpeutuvan sopimuksen jäätyä ilman jatkoa. Joukkue oli kuitenkin uusien pelaajien myötä lähes täydessä vahvuudessaan harjoitusten alettua. Uusi urheilutoimenjohtaja, Juha Reini, oli päävalmentaja Kärkkäisen ohella vahvasti mukana joukkueen kokoamisessa. Surkean alun vuoksi Kärkkäinen päätti erota jo toukokuussa, minkä jälkeen Reini otti valmennusvastuun yhdessä Petri Vuorisen kanssa. Tapahtuma piristi joukkuetta ja Palloseura varmistikin sarjapaikkansa edellisiä kausia aikaisemmin päätyen lopulta Veikkausliigan sijalle kahdeksan.


title: Vaasan Palloseuran kausi 2009

text:
VPS aloitti varautumisen kauteen 2009 jo edellisen vuoden syyskuussa, jolloin seura ilmoitti Juha Reinin siirtymisestä seuran urheilutoimenjohtajaksi.
Päätöksellä pyrittiin vahvistamaan seuran urheilullista toimintaa aikaisempien nimitysten keskityttyä myyntipuolelle. Vaikka sopimus tehtiin vuodenvaihteesta eteenpäin, aloitti Reini työskentelyn heti sen julkistamisen jälkeen. Ensimmäinen tehtävä tuoreella urheilutoimenjohtajalla oli kauden 2009 joukkueen kokoaminen yhdessä päävalmentajan kanssa. Toimenkuvaan sisällytettiin myös edustusjoukkueen ja juniorityön kehittäminen.


title: Vaasan Palloseuran kausi 2009

text: Reinin lupauksen mukaisesti joukkueen pelaajisto vaihtui voimakkaasti kauden jälkeen. Yhteensä yhdeksän pelaajaa jäi ilman jatkosopimusta. Seurasta lähti muun muassa pitkäaikainen topparipari Koskimaa–Ikäläinen, joista jälkimmäisen sopimusneuvottelut ja niiden päätös herättivät keskustelua lehdistöä myöten. Myös Ansi Agollin tilalle hankitun Truszczyńskin sopimus jäi ilman jatkoa palkkapyynnön vuoksi, joten joukkueen puolustus uusiutui lähes täydellisesti.


title: Vaasan Palloseuran kausi 2009

text:
Uusia pelaajahankintoja julkaistiin kuitenkin marraskuun aikana runsaasti ja joukkue olikin pääosin koossa harjoitusten alkaessa 1. joulukuuta. Reinin tavoitteet pitkäjännitteisestä työstä sekä lähialueelta ja Suomesta kootusta joukkueesta näkyivät uusissa sopimuksissa.
Nimekkäimmät vahvistukset olivat Palloseuraa aikaisemminkin edustanut Tero Koskela sekä IFK Mariehamnista hankittu toppari Jani Lyyski. Sopimuksissa panostettiin myös nuoriin hankintoihin: 20-vuotiaan Jussi Äijälän, 23-vuotiaiden Henrik Moisanderin ja Rikard Lindroosin, sekä oman seuran kasvatin Joacim Tuurin sopimukset julkaistiin yhdessä tiedotustilaisuudessa.


title: Vaasan Palloseuran kausi 2009

text: Helmikuussa huhuttiin puolalaisen Wisła Krakówan olevan kiinnostunut VPS:n ykkösmaalivahdista, Henri Sillanpäästä. Huhut osoittautuivat todeksi, kun Palloseura ilmoitti 13.2. seurojen päässeen sopuun siirron ehdoista. Samana aamupäivänä Sillanpää oli matkustanut Espanjaan Krakówan testileirille neuvottelemaan sopimuksestaan. Leirillä hän pelasi yhden harjoitusottelun, mutta ei vakuuttanut puolalaisten seurajohtoa. Maaliskuun alkupuolella varmistui siirron kariutuminen, joten VPS:n maalivahtitilanne ei muuttunut.


title: Vaasan Palloseuran kausi 2009

text: Parin ensimmäisen huonosti sujuneen pelin jälkeen kannattajat odottivat innolla huhtikuun lopussa lainapestinsä KF Tiranassa päättävän Ansi Agollin paluuta. Hän palasi sovitusti toukokuun alussa, mutta toi mukanaan albanialaisen seuran edustajan ja ilmoitti halustaan jäädä pysyvästi Tiranaan. Palloseuran johto yritti taivutella Agollia jäämään, mutta aloitti neuvottelut KF Tiranan edustajan kanssa todettuaan yrityksen turhaksi. Toimitusjohtaja Karhumäki totesi, ettei Agollin pitäminen seurassa vastoin tämän omaa tahtoa olisi ollut järkevää.


title: Vaasan Palloseuran kausi 2009

text: Alkukausi toi seuralle lisää yllätyksiä päävalmentaja Kärkkäisen ilmoitettua eroavansa jo viiden pelin jälkeen. Hän kertoi tiedotteessaan, ettei hänellä ollut mielestään resursseja joukkueen kurssin kääntämiseen. Ero tuli pienoisena yllätyksenä jopa seuran johdolle. VPS Oy:n hallituksen puheenjohtaja Kamppisen mukaan seura on kokenut aikaisemminkin huonoja alkukausia ja Kärkkäisen asemaa ei oltu johdon puolesta kyseenalaistettu. Uudeksi päävalmentajaksi nousi aikaisemmin kakkosvalmentajana toiminut Petri Vuorinen yhdessä Juha Reinin kanssa. Reini jatkoi myös urheilutoimenjohtajana valmennusvastuidensa ohella.


title: Vaasan Palloseuran kausi 2009

text: Joukkue pysyi samassa koostumuksessa elokuun loppupuolelle saakka, jolloin seura julkisti kaksi lainasopimusta. Arttu Seppälä siirtyi Interin reservijoukkueesta lainalle Vaasaan ja reilua viikkoa myöhemmin ilmoitettiin vähemmälle peliajalle jääneen Petteri Forsellin vahvistavan Lapuan Virkiää. Molemmat lainat olivat loppukauden mittaisia.


title: Vaasan Palloseuran kausi 2009

text: Tuore urheilutoimenjohtaja ehti olla toimessaan vain yhden kauden, kun hän ilmoitti syyskuussa erostaan. Sekä Reini itse että Palloseuran toimitusjohtaja Karhumäki olivat vaitonaisia eron syistä. Viimeinen asiasta julkisuuteen annettu tieto oli Karhumäen lupaus keskustella vielä asiasta Reinin kanssa, mutta kyseisen artikkelin jälkeen ei häntä ole mainittu urheilutoimenjohtajan toimen yhteydessä.


title: Vaasan Palloseuran kausi 2009

text: Hietalahden stadionin kehittämissuunnitelma edistyi joulukuussa Vaasan kaupunginvaltuuston hyväksyessä sadan tuhannen euron suunnittelumäärärahan vuoden 2009 budjettiin. Tarkempaan selvitykseen valittiin kaupunginhalituksen 8.12.2008 tekemän lisäyksen jälkeen kehittämistyöryhmän ehdotuksista kaksi vaihtoehtoa. Ensimmäisessä ehdotuksessa nykyinen stadion kunnostettaisiin täyttämään liigalisenssikriteerit. Lisäksi rakennettaisiin uusi pääkatsomo, jonka yhteyteen tulisi palloiluhalli. Toisessa ehdotuksessa rakennettaisiin täysin uusi jalkapallostadion. Vaasan Palloseurassa tieto päätöksestä otettiin hyvillä mielin vastaan. Palloseuran toimitusjohtaja, Eero Karhumäki, toivoi päätöksen tyydyttävän myös liigalisenssitoimikuntaa. VPS on joutunut pelaamaan vuoden 2005 Veikkausliigaan nousunsa jälkeen poikkeusluvalla katettujen istumapaikkojen vähyyden vuoksi. Palloseura sai poikkeusluvan myös kaudeksi 2009. Lisenssikomitea edellytti seuralta stadionolosuhteiden kehittämistä.


title: Vaasan Palloseuran kausi 2009

text: Joukkue suunnitteli helmikuun lopulle viikon kestävää ulkomaanleiriä Helsingborgiin. Tarkoituksena oli harjoittelun lisäksi pelata kaksi kovatasoista harjoitusottelua. Suunnitelma kuitenkin hylättiin norjalaisen FK Bodø/Glimtin peruttua osallistumisensa taloudellisiin syihin vedoten. Korvaavaa vastustajaa ei löydetty, joten myös VPS peruutti matkansa. Urheilutoimenjohtaja Reinin mukaan yksi peli ei olisi riittänyt täyttämään leirin urheilullisia tavoitteita.


title: Vaasan Palloseuran kausi 2009

text: VPS pelasi kauden ensimmäisen harjoitusottelunsa tammikuun lopussa vanhaa kilpailijaansa Vasa IFK:ta vastaan. Palloseura voitti Botniahallissa pelatun ottelun 3–0. Valmentaja Kärkkäisen mukaan tasoero oli selkeästi nähtävissä ja joukkue toimi ajankohtaan nähden kelvollisesti. Viikkoa myöhemmin VPS jatkoi hyviä otteitaan voittamalla ykkösessä pelaavan KPV:n samoin lukemin.


title: Vaasan Palloseuran kausi 2009

text: Liigacupista putoamisen jälkeen Palloseura pelasi kolme harjoitusottelua ennen Veikkausliigan alkua. Ensimmäisessä pelissä Kokkolan Palloveikot kävivät Botniahallin viereisellä tekonurmella parantamassa edellisen kohtaamisen tulostaan ja hakivat tasapelin. Pari päivää myöhemmin VPS murskasi Porin Palloilijat luvuin 7–0. Palloseura ratkaisi pelin toisen puoliajan ensimmäisen varttitunnin aikana tehdyillä viidellä maalilla.


title: Vaasan Palloseuran kausi 2009

text: Elokuussa VPS pelasi hyväntekeväisyysottelun Kakkosessa pelaavaa FC YPAa vastaan. Ottelu liittyi Juho Alasuutarin siirtoon YPA:sta Palloseuran riveihin. VPS oli tyly vieras vieden ottelun selvin numeroin eikä kotijoukkueen valmentaja voinut olla tyytyväinen joukkueensa esitykseen.


title: Vaasan Palloseuran kausi 2009

text: Vaasan Palloseura osallistui vuoden 2009 Liigacupiin. Samaan lohkoon arvottiin MyPa, Honka, HJK, Jaro, KuPS ja Haka, joista VPS kohtaa kolme ensimmäistä kotonaan. Alkusarjan ottelunsa VPS ajoitti kahteen jaksoon, joissa molemmissa joukkue pelasi kolme ottelua lyhyen ajan sisällä. Aikataulua seura perusteli Liigacupin asettamilla päivämäärärajoilla sekä valmistautumisella toukokuun tiukkaan pelitahtiin Veikkausliigassa.


title: Vaasan Palloseuran kausi 2009

text: VPS aloitti cupin edellistä vuotta tehokkaammin. Seura ylitti vuoden 2008 kokonaispistemääränsä jo ensimmäisessä pelissä hakemalla vierasvoiton Jarosta. Seuraavat kaksi ottelua eivät tuoneet lisäpisteitä, mutta voitot Myllykosken Pallosta sekä Kuopion Palloseurasta varmistivat VPS:n jatkopaikan alkusarjasta. Voitolla viimeisestä alkusarjan pelistä Palloseura olisi saanut kotiedun puolivälieriin, mutta joukkue hävisi suurinumeroisesti Hongalle ja joutui näin matkustamaan Ahvenanmaalle ykköslohkon ilman tappioita pelanneen lohkokakkosen, IFK Mariehamnin, vieraaksi. Matkalta oli tuliaisina tappio, joten VPS:n pelit Liigacupissa loppuivat ensimmäiseen pudotuspelikierrokseen.


title: Vaasan Palloseuran kausi 2009

text: Alkusarja


title: Vaasan Palloseuran kausi 2009

text:
Puolivälierät
Otteluohjelmasta poiketen Vaasan Palloseura aloitti kautensa kotonaan FC Hakaa vastaan, koska Tampereen kaupungin mielestä Ratinan kenttä ei olisi kestänyt 18. huhtikuuta suunnitellun Tampere United -ottelun rasitusta ja oli sillä perusteella asettanut kentän käyttökieltoon. VPS pääsi pelaamaan suurimman osan ottelusta Hakaa vastaan yhden miehen ylivoimalla Sami Ristilän otettua punaisen kortin jo puolen tunnin pelin jälkeen. Kunnon maalipaikkoihin ei Palloseura kuitenkaan päässyt, joten Haka voitti ottelun yhdellä maalillaan. Seuraavassa pelissä Honkaa vastaan VPS:n peli kulki suurinumeroisesta tappiosta huolimatta jo paremmin ja joukkue sai maalitilinsä auki. Kauden ensimmäisiä pisteitään joukkue joutui kuitenkin odottamaan neljänteen otteluun saakka, jolloin VPS pelasi maalittoman tasapelin FC Lahtea vastaan. Seuraavassa ottelussa Palloseura palasi tappioiden tielle hävittyään kotonaan FF Jarolle. Päävalmentaja Kärkkäinen teki alkukauden perusteella ratkaisunsa ja erosi pian Jaro-pelin jälkeen.


title: Vaasan Palloseuran kausi 2009

text: Uudelle valmentajakaksikolle jäi vain kaksi päivää aikaa valmistautua vierasotteluun Turun Palloseuraa vastaan. Valmentajanvaihdos toi peliin hiukan enemmän energiaa, mutta tuloksellisesti kausi jatkui entiseen malliin 2–0 -tappiolla. TPS-pelin jälkeen joukkueella oli viikko aikaa harjoitella uusien valmentajien alaisuudessa ja VPS nappasikin kauden avausvoittonsa kauden seitsemännessä pelissään Rovaniemen Palloseuraa vastaan nousten samalla sarjataulukossa kaksi pykälää viimeiseltä sijalta. Hyvä vire jatkui vielä kahdessa seuraavassakin pelissä ennen pientä ottelutaukoa. VPS haki täydet vieraspisteet Interiltä Turusta, mikä historiallisesti on ollut vaasalaisille vaikea paikka pelata. Joukkue jatkoi suoraan Kouvolaan täydentämään tiukan viikon mittaisen otteluputkensa. Tuliaisina oli kolmas perättäinen voitto, tällä kertaa Myllykosken Pallosta.


title: Vaasan Palloseuran kausi 2009

text: Pienen kesätauon jälkeen VPS:llä oli edessä kolme peräkkäistä kotiottelua. Joukkueen hyvä vire jatkui ja tuloksena olivat voitot Kuopion Palloseuraa ja Jyväskylän Jalkapalloklubia vastaan. Lopulta Helsingin Jalkapalloklubi katkaisi Palloseuran viiden ottelun mittaiseksi venyneen voittoputken runsasmaalisessa ottelussa. VPS johti peliä kahteen otteeseen kahdella maalilla, mutta HJK:n toisella puoliajalla 15 minuutissa tekemät kolme maalia olivat liikaa. Ottelun jälkeen valmentaja ja urheilutoimenjohtaja Reini kritisoi YLE:n haastattelussa suorin sanoin joukkuettaan ja tuomarin toimintaa. Palloliitto huomioi puheet varoituksella epäurheilijamaisesta käytöksestä. HJK-tappion jälkeen tulokset olivat vaihtelevia. Palloseura keräsi pisteitä ennakkoon kovemmilta IFK Mariehamnilta ja FC Hakalta, mutta hävisi Tampere Unitedille ja FC Hongalle.


title: Vaasan Palloseuran kausi 2009

text: Seuran 85-vuotisjuhlaotteluksi oli valittu kotipeli Turun Palloseuraa vastaan 16. elokuuta. Vastakkain asettuivat ainoat joukkueet kauden 2009 Veikkausliigasta, jotka olivat pelanneet myös ensimmäisessä Mestaruussarjassa vuonna 1930. TPS oli kuitenkin tyly juhlavieras viedessään täyden pistepotin Turkuun 0–2 voitolla.


title: Vaasan Palloseuran kausi 2009

text: Palloseuran liigapaikka varmistui jo hyvissä ajoin, joten joukkueen peli oli viimeisillä kierroksilla vapautunutta ja tulokset vaihtelevia. VPS:stä edellisellä kaudella lähtenyt Tero Taipale luonnehti ottelua Kuopion kaimaseuraa vastaan Havaiji-jalkapalloksi. Lopulta VPS sijoittui kahdeksanneksi, mikä oli seuran paras sijoitus liigassa vuoden 2005 nousun jälkeen.


title: Vaasan Palloseuran kausi 2009

text: VPS osallistui vuoden 2009 Suomen Cupiin. Veikkausliigajoukkueena seura aloitti pelit viidennellä kierroksella, jolloin vastaan arvottiin Kaskö IKn ja Teuvan Pallon yhteisjoukkue KaIK/TePa. Koska Suomen Cupin sääntöjen mukaan alemmalla sarjatasolla pelaava joukkue saa kotiedun vielä tässä vaiheessa, VPS:n suurinumeroisesti voittama ottelu pelattiin Teuvan Keskuskentällä. Palloseura selvitti helpohkosti tiensä jatkoon vielä kakkosessa pelaavan FC Futuran kustannuksella, mutta cup-taival päättyi seuraavalla kierroksella toisen kakkosen joukkueen, FC Jazz-j:n, hakiessa yllätysvoiton Hietalahdesta.


title: Víctor Hugo Peña

text: Víctor Hugo Peña Grisales (s. 10. heinäkuuta 1974 Bogota) on kolumbialainen maantiepyöräilijä, joka kilpaili ammattilaisena 1997–2012. Hänet on nimetty sekä isänsä että kirjailija Victor Hugon mukaan.


title: Víctor Hugo Peña

text: Hän voitti vuoden 2000 Italian ympäriajossa aika-ajoetapin 11 sekunnin erolla Jan Hruškaan. Kolme vuotta myöhemmin hänestä tuli ensimmäinen kolumbialainen, joka kantoi maillot jaune -paitaa Ranskan ympäriajossa. Hän siirtyi kokonaiskilpailun johtoon edustamansa US Postal Service -tallin voitettua 4. etappina ajetun joukkueaika-ajon ja piti keltaista paitaa kolmen päivän ajan.


title: Víctor Hugo Peña

text: Vuonna 2014 Pena edusti amatöörijoukkue Blanco del Valle - Redetrans - Supergirosia.


title: Mika Järvinen

text: Mika Järvinen (s. 15. marraskuuta 1988 Hämeenlinna) on suomalainen jääkiekkomaalivahti, joka pelaa SM-liigajoukkue Vaasan Sportissa.


title: Mika Järvinen

text:
Järvinen on Hämeenlinnan Pallokerhon kasvatti. Hän siirtyi B-juniorina KalPaan. Järvinen sai kaudella 2007–2008 paljon torjuntavastuuta kun joukkueen ykkösvaalivahti Mika Oksa loukkaantui, Järvinen nostettiin A-nuorista heti maalinsuulle kärkijoukkue Kärppiä vastaan 1. marraskuuta 2007 pelatussa kotipelissä, jossa onnistui hyvin tappiosta huolimatta. Hän nousi nopeasti myös KalPan luukkuvahtina aloittaneen Tuomas Nissisen ohi ykkösmaalivahdiksi. Tulokaskautensa päätteeksi Järvinen vahvisti vielä loppukaudella KalPan A-nuoria ja torjui heille mestaruuden. Keväällä 2010 Järvinen ja KalPa purkivat sopimuksen ja hän siirtyi Jokereihin. Kaudella 2010–2011 Järvinen jäi kuitenkin Jokereihin kesken kauden saapuneen slovakkivahdin Ján Lašákin varjoon. Keväällä 2011 Järvinen teki kaksivuotisen sopimuksen kasvattajaseuransa HPK:n kanssa. Toisella kaudella HPK:ssa Järvinen nousi ykkösmaalivahdiksi.
Keväällä 2013 Järvinen teki vuoden sopimuksen KHL-joukkue Amur Habarovskin kanssa.


title: Mika Järvinen

text: Järvinen on ensimmäinen SM-liigamaalivahti, joka on onnistunut tekemään maalin. Järvinen teki maalin ottelussa Rauman Lukkoa vastaan 4. joulukuuta 2008, Lukon pelatessa ottelun lopussa ilman maalivahtia.


title: Lentäjän viimeinen urotyö

text: Lentäjän viimeinen urotyö () on yhdysvaltalainen draamaelokuva vuodelta 1936, jonka on ohjannut George Fitzmaurice. Pääosia näyttelevät Jean Harlow, Franchot Tone ja Cary Grant. Sivuosissa ovat muiden muassa Lewis Stone, Benita Hume ja Reginald Mason.


title: Lentäjän viimeinen urotyö

text: Dorothy Parker, Alan Campbell, Horace Jackson ja Lenore J. Coffee laativat käsikirjoituksen Herbert Gormanin romaanin pohjalta. "Lentäjän viimeinen urotyö" on mustavalkoinen ja pituudeltaan se on 93 minuuttia, eli tunti ja 33 minuuttia. "Lentäjän viimeinen urotyö" sai ensi-iltansa Yhdysvalloissa 20. heinäkuuta vuonna 1936. Suomeen elokuva ilmestyi teattereihin 9. toukokuuta vuonna 1937. Tuotantoyhtiönä oli Metro-Goldwyn-Mayer.


title: Lentäjän viimeinen urotyö

text:
"Lentäjän viimeinen urotyö" kertoo yhdysvaltalaisesta revyytytöstä, Suzanne "Suzy" Trentistä (Harlow), joka asuu Lontoossa vuonna 1914. Hän rakastaa irlantilaista keksijää Terry Moorea (Tone), joka työskentelee saksalaisen naisen omistamassa tekniikkayrityksessä. Heidän avioliittonsa jälkeen Terry murhataan ja Suzy pakenee Pariisiin, missä hän tapaa lentäjä Andre Charvillen (Grant), kun sota on puhkeamaisillaan.
Harlow, Tone ja Stone näyttelivät viimeksi yhdessä draamassa "Vaarallinen nainen" vuonna 1934. Tone ja Harlow näyttelivät viimeksi yhdessä musikaalielokuvassa "Trocadero" vuonna 1935. Ja sitä ennen draamassa "Vaarallinen nainen" ja komediassa "Bombshell" vuonna 1933. Myös Stone ja Harlow näyttelivät viimeksi yhdessä seikkailuelokuvassa "Matkalla Singaporeen" vuonna 1935, komediassa "Punatukkainen Lilli" vuonna 1932 ja rikoksessa "Salaperäinen kerho" vuonna 1931.


title: Lentäjän viimeinen urotyö

text: "Lentäjän viimeinen urotyö" oli ehdokkaana vuonna 1937 parhaan laulun Oscar-palkinnon saajaksi laulusta "Did I Remember", jonka säveltäjänä oli Walter Donaldson ja sanoittajana Harold Adamson.


title: Tomi Karhunen

text: Tomi Karhunen (s. 29. lokakuuta 1989 Oulu) on suomalainen jääkiekkomaalivahti, joka pelaa Ruotsin SHL-liigan Brynäs IF:ssä.


title: Tomi Karhunen

text: Karhunen syntyi Oulussa, mutta aloitti jääkiekon alun perin Leppävirran Kiekko -75:ssä. Tämän jälkeen hän siirtyi pelaamaan Joensuuhun ja Jokipoikiin. Hän siirtyi Oulun Kärppien A-nuoriin kaudeksi 2006–2007. Karhunen pääsi samalla kaudella jo kahteen SM-liigaotteluun luukkuvahdiksi, kun Jaakko Suomalainen loukkaantui.


title: Tomi Karhunen

text: Karhunen varattiin OHL-joukkue Sarnia Stingiin 35. pelaajana . Hän pelasi kauden 2007–2008 Sarniassa ja kaudeksi 2008–2009 Karhunen siirtyi Kalevan Palloon. Hän oli lähtökohtaisesti joukkueen kolmosmaalivahti ja pelasi kautensa A-nuorissa. Karhunen pääsi kauden aikana luukkuvahdiksi yhteen SM-liigaotteluun. Hän pelasi myös yhden Mestis-ottelun Suomen alle 20-vuotiaiden maajoukkueessa.


title: Tomi Karhunen

text: Kaudeksi 2009–2010 Karhunen vuokrattiin Mestiksen nousijajoukkue Rovaniemen Kiekkoon. Hän pelasi paljon maalivahtipulasta kärsineessä joukkueessa vain kaksi ottelua. Lokakuussa 2009 Karhunen palasi loppukaudeksi lainalle Kärppien A-nuoriin. Hän pelasi joukkueessa onnistuneen kauden ja torjui Kärpät A-nuorten Suomenmestariksi.


title: Tomi Karhunen

text: Toukokuussa 2010 Karhunen teki Kärppien kanssa vuoden mittaisen jatkosopimuksen. Hän teki liigadebyyttinsä kauden yhdeksännessä ottelussa 7. lokakuuta 2010 vieraissa Tapparaa vastaan. Kärpät kuitenkin hävisi ottelun lukemin 3–1. Karhunen toimi syyskaudella kakkosmaalivahtina Petri Koivistolle, kunnes Koiviston loukkaannuttua marraskuussa 2010 Kärpät vahvisti maalivahtiosastoaan Ville Hostikalla. Hostikka oli joulutaukoon asti try-outilla ja sai loppukauden mittaisen sopimuksen. Karhunen putosi Kärppien kolmosmaalivahdiksi, mutta hän torjui liigauransa ensimmäisen nollapelin joulutauon jälkeen 28. joulukuuta 2010 vieraissa Saimaan Palloa vastaan. Ottelusta oli sivussa sekä Koivisto että Hostikka. Yhteensä Karhunen pelasi kauden 2010–2011 aikana 13 runkosarjaottelua torjuntaprosentilla 89,86. Hän pelasi myös kahden ottelun verran Mestis-joukkue Kiekko-Laserissa.


title: Tomi Karhunen

text: Huhtikuussa 2011 Karhunen teki kaksivuotisen jatkosopimuksen Kärppien kanssa. Kaudella 2011–2012 Karhunen pelasi Ville Hostikan kakkosmaalivahtina vain yhdeksän ottelua, torjuen niistä kuitenkin kuusi voittoa. Karhunen pelasi heti ensimmäisessä ottelussaan Jokereita vastaan nollapelin ja torjui muutenkin vakuuttavasti torjuntaprosentilla 93,17. Tammikuussa 2012 hän putosi kuitenkin Kärppien kolmosmaalivahdiksi, kun joukkue hankki yllättäen uudeksi ykkösmaalivahdikseen Johan Backlundin, vaikka maalivahtipeli kuului Kärppien vahvimpiin osa-alueisiin. Karhunen pelasi kauden aikana myös viisi ottelua Kiekko-Laserissa, joka ajautui kuitenkin konkurssiin joulukuussa 2011. Tammikuun 2012 lopulla Kärpät vuokrasi hänet loppukaudeksi Slovakian Extraliigassa pelaavaan HC Slovan Bratislavaan. Karhunen teki samalla kaksivuotisen jatkosopimuksen Kärppien kanssa. Loppukaudella hän jakoi Bratislavassa tasaisesti torjuntavastuun Branislav Konrádin kanssa ja voitti kauden päätteeksi Slovakian-mestaruuden. Kaudella 2012–2013 Karhunen toimi pääasiallisena kakkosmaalivahtina Backlundille ja torjui 24 runkosarja- ja yhdessä playoff-ottelussa.


title: Tomi Karhunen

text: Kauteen 2013–2014 Karhunen lähti kakkosmaalivahtina Jussi Rynnäkselle. Hänen vastuunsa jäi syyskaudella varsin vähäiseksi ja Karhunen sai 27 ensimmäisestä runkosarjaottelusta aloittaa vain neljä. Lisäksi hän pelasi yhtä monta ottelua European Trophyssa. Tammikuun 2014 lopulla Karhunen kävi kahden ottelun verran lainalla Mestis-joukkue Kajaanin Hokissa hakemassa pelituntumaa. Runkosarjan lopulla Rynnäs jäi esikoislapsen syntymän ja loukkaantumisten vuoksi sivuun, joten Karhunen otti pelaavan maalivahdin paikan. Hän torjui runkosarjan seitsemällä viimeisellä kierroksella kolme nollapeliä ja jatkoi Kärppien pelaavana maalivahtina myös pudotuspeleissä Rynnäksen kuntouduttua. Rynnäs aloitti finaalisarjassa Tapparaa vastaan kaksi ottelua, mutta Karhunen palasi taas Kärppien vastuunkantajaksi viidenteen finaaliotteluun ja torjui joukkueen lopulta Suomenmestaruuteen. Ratkaiseva 26. huhtikuuta 2014 pelattu seitsemäs finaaliottelu päättyi päättyi jatkoerässä lukemin 1-0. Tammikuussa 2014 Karhunen teki vuoden mittaisen jatkosopimuksen Kärppien kanssa.


title: Tomi Karhunen

text: Karhunen lähti kauteen 2014–2015 kilpailemaan Kärppien ykkösmaalivahdin paikasta Iiro Tarkin kanssa. He jakoivat varsin tasaisesti torjuntavastuun runkosarjassa, mutta Karhunen sai Tarkin loukkaantumistenkin vuoksi lopulta enemmän runkosarjaotteluita tililleen. Hänet palkittiin SM-liigan joulukuun 2014 kuukauden pelaajana. Kevään 2015 pudotuspeleissä Karhusen ja Tarkin torjuntavastuun jakaminen oli hyvin tasaista. Karhunen lähti puolivälieriin Kärppien lähtökohtaisena pelaavana maalivahtina, mutta Tarkki otti aloittavan maalivahdin roolin häneltä kahteen otteeseen pudotuspelien aikana. Karhusen viimeisimmäksi playoff-otteluksi jäi 22. huhtikuuta 2015 pelattu viides finaaliottelu Tapparaa vastaan. Tarkki vaihdettiin kesken ottelun Kärppien maalinsuulle ja hän torjui Kärpät lopulta Suomenmestaruuteen seitsemännessä finaalissa.


title: Tomi Karhunen

text: Kaudeksi 2015–2016 Karhunen siirtyi kaksivuotisella sopimuksella Tapparan maalinsuulle. Hänet valittiin SM-liigan helmikuun 2016 kuukauden pelaajaksi. Kevään 2016 pudotuspeleissä Karhunen torjui 15 pelaamassaan ottelussa vahvasti neljä nollapeliä, joilla hän sivusi SM-liigan pudotuspelien yhden kauden nollapeliäennätystä, johon ovat aiemmin pystyneet vain Teemu Lassila keväällä 2004 ja Antti Raanta keväällä 2013, mutta samana keväänä myös Ville Husso. Karhusella oli pudotuspelien paras torjuntaprosentti (93,6 %). Hän voitti kauden päätteeksi jo kolmannen peräkkäisen Suomenmestaruutensa. Karhunen oli myös ehdola SM-liigan parhaalle maalivahdille myönnettävän Urpo Ylönen -palkinnon voittajaksi, mutta palkinnon vei lopulta kuitenkin HIFK:n Ville Husso.


title: Tomi Karhunen

text: Kesäkuussa 2016 Karhunen käytti mahdollisuutensa siirtyä Tapparasta ulkomaille ja purki sopimuksensa joukkueen kanssa. Hän siirtyi kaudeksi 2016–2017 KHL:n kiinalaiseen laajennusjoukkue Kunlun Red Stariin. Hän jakoi varsin tasaisesti joukkueen torjuntavastuun Andrei Makarovin kanssa ja pelasi 27 runkosarja- ja neljä playoff-ottelua torjuen neljä nollapeliä. Karhunen valittiin KHL:n viikon maalivahdiksi sekä 18. joulukuuta 2016 että 29. tammikuuta 2017.


title: Tomi Karhunen

text: Kaudella 2017–2018 Karhunen ehti pelata Kunlunissa kahdeksan ottelua. Hän esiintyi otteluissa kohtuullisen hyvin ja Karhusen torjuntaprosentti oli 93, mutta hän jäi kuitenkin selkeäksi kakkosmaalivahdiksi ruotsalaiselle Magnus Hellbergille. Lokakuussa 2017 Kunlun asetti Karhusen siirtolistalle, josta häntä ei napannut mikään toinen seura. Seuran tiedottaja Oleg Vinokurovin mukaan Kunlun halusi tehdä maalivahtiosastollaan tilaa venäläiselle maalivahdille, sillä KHL:n sääntöjen mukaan joukkueessa täytyy olla vähintään kymmenen venäläistä tai joukkueen kotimaan kansalaisuuden omaavaa pelaajaa. Vinokurovin mukaan toisen ulkomaalaisen maalivahdin paikka pelaajakiintiössä oli parempi säästää kenttäpelaajalle. Marraskuussa Karhunen siirtyi loppukauden sopimuksella Vitjaz Podolskiin. Hän pelasi siellä vain kolme ottelua, kunnes Karhunen loukkaantui ja hänen sopimuksensa purettiin joulukuussa. Kuntouduttuaan Karhunen siirtyi tammikuussa 2018 loppukauden sopimuksella Sveitsin National Leaguen HC Ambrì-Piottaan. Hän jäi kuitenkin selkeäksi kakkosmaalivahdiksi Benjamin Conzille ja pelasi vain kolme ottelua.


title: Tomi Karhunen

text: Karhunen siirtyi kaudeksi 2018–2019 Karhunen siirtyi vuoden mittaisella sopimuksella Ruotsin SHL-liigan Brynäs IF:ään, kun joukkue tarvitsi maalivahtiosastolleen täydennystä Joacim Erikssonin pitkäaikaisen loukkaantumisen myötä.


title: Tomi Karhunen

text: Karhunen pelasi alle 18-vuotiaiden Ivan Hlinkan muistoturnauksessa vuonna 2006. Hän pelasi samana vuonna myös World U-17 Hockey Challengessa.


title: Tomi Karhunen

text: Karhusen isoveli Ossi on pelannut jääkiekkoa puolustajana. Nykyään hän pelaa myös pesäpallon maakuntasarjaa Joensuun Mailan kolmosjoukkueessa, jossa myös Tomi Karhunen pelasi yhden ottelun jokerilyöjänä kesällä 2015. Tomi löi ottelussa yhden juoksun. Hän on harrastanut aiemmin pesäpalloa C-junioriksi asti ja pelannut myös A-nuorten Superpestistä.


title: Teemu Hartikainen

text: Teemu Hartikainen (s. 3. toukokuuta 1990 Kuopio) on suomalainen jääkiekkoilija, joka pelaa KHL-Liigassa Salavat Julajev Ufan riveissä. Hartikainen siirtyi kaudeksi 2010–2011 NHL-joukkue Edmonton Oilersin organisaatioon ja pelasi lähes koko kauden 2010–2011 Edmontonin farmiseura Oklahoma City Baronsin riveissä AHL-liigassa, kunnes 13. maaliskuuta 2011 hänet kutsuttiin Edmonton Oilersin kokoonpanoon. Hän sai ensimmäisessä ottelussaan syöttöpisteen ja ensimmäisen NHL-maalinsa Hartikainen teki 27. maaliskuuta 2011 Calgary Flamesia vastaan. Hartikaisen tulokassopimus NHL-seura Edmonton Oilersin kanssa loppui keväällä 2013. Hartikainen ei kuitenkaan tehnyt Oilersin organisaation kanssa kaksisuuntaista jatkosopimusta vaan solmi kaksivuotisen sopimuksen KHL-seura Salavat Julajev Ufan kanssa.


title: Teemu Hartikainen

text: Hän on nuoreen ikäänsä nähden fyysinen pelaaja, joka ei kaihda mennä laitakahinoihin tai maalin eteen.


title: Teemu Hartikainen

text: Hartikainen kuului KalPan organisaatioon jo kaudella 2005–2006, jolloin hän edusti joukkueensa B-nuorten joukkuetta, pelaten runkosarjassa 9 ottelua tehoin 5+9=14. Seuraavalla kaudella hän pelasi B-nuorten joukkueen lisäksi 11 ottelua A-nuorten SM-liigassa tehoin 2+1=3. Hän pelasi molempien joukkueiden mukana myös pudotuspeleissä.


title: Teemu Hartikainen

text: Hartikainen debytoi SM-liigassa kaudella 2007–2008, pelaten joukkueen edustusmiehistössä yhden ottelun. Muun kauden hän vietti A-nuorten SM-liigassa voittaen mestaruuden. Samana keväänä hän edusti Suomea alle 18-vuotiaiden MM-kilpailuissa ollen joukkueensa paras pistemies. NHL-seura Edmonton Oilers varasi Hartikaisen NHL:ään kuudennella varauskierroksella numerolla 163.


title: Teemu Hartikainen

text:
Läpimurtonsa SM-liigaan Hartikainen teki kaudella 2008–2009, jolloin hän vakiinnutti paikkansa KalPan liigajoukkueessa. Tulokaskaudellaan 51 ottelua tehoin 17+6=23 pelannut Hartikainen sivusi kaudella myös aiemmin Sami Kapasen nimissä ollutta KalPan tulokkaiden yhden kauden maaliennätystä. Pudotuspeleissä KalPa selviytyi pronssiotteluun, jossa se kukisti Espoo Bluesin lukemin 1–2, voittaen pronssia. Hartikainen palkittiin myös SM-liigan kauden parhaalle tulokkaalle annettavalla Jarmo Wasaman muistopalkinnolla
. Keväällä hän oli mukana alle 20-vuotiaiden MM-kilpailuissa. Suomi sijoittui turnauksessa kuitenkin seitsemänneksi eikä saavuttanut mitalia, kun taas Hartikainen saavutti turnauksen pistepörssissä yhdeksännen sijan parhaana suomalaispelaajana.


title: Teemu Hartikainen

text: Kaudella 2009–2010 Hartikainen paransi otteitaan KalPan liigamiehistössä, ja paranteli omaa yhden kauden piste-ennätystään. Runkosarjassa Hartikainen pelasi 55 ottelua tehoin 15+18=33, ja pudotuspeleissä hänen tehonsa olivat 13 ottelussa 6+1=7. KalPa sai pudotuspeleissä tilaisuuden uusia myös vuoden takaisen SM-pronssinsa, mutta pronssiottelussa vastaan asettunut JYP osoittautui paremmaksi. Hän oli myös toistamiseen mukana alle 20-vuotiaiden MM-kilpailuissa. Kisoissa Suomi selviytyi turnauksessa neljännesfinaaleihin, mutta Yhdysvaltojen joukkue pudotti Suomen jatkosta ja eteni lopulta mestariksi. Huhtikuun 2010 lopussa maajoukkueen päävalmentaja Jukka Jalonen kutsui Hartikaisen myös vuoden 2010 MM-kilpailuihin valmistautuvan A-maajoukkueen leiriryhmään Euro Hockey Tourin LG Hockey Gamesin turnaukseen. Hartikainen ei kuitenkaan päässyt lopulliseen MM-kisajoukkueeseen.


title: Teemu Hartikainen

text: Suomen kiekkokaukaloissa vietettyjen vuosien jälkeen Hartikainen teki kolmivuotisen tulokassopimuksen Edmonton Oilersin kanssa. Kauden 2010–2011 Hartikainen vietti kuitenkin pääosin Edmontonin AHL-liigassa pelaavan farmijoukkueen, Oklahoma City Baronsin riveissä pelaten 66 runkosarjaottelua tehoin 17+25=42. Tammikuussa 2011 hänet valittiin myös AHL:n kuukauden parhaaksi tulokaspelaajaksi. Loistavien AHL:ssä esittämiensä otteiden johdosta Oilers kutsui Hartikaisen kokoonpanoonsa runkosarjan päätteeksi. Debyyttinsä NHL-jäillä 17. maaliskuuta Phoenix Coyotesia vastaan. Ottelu päättyi Oilersin tappioon lukemin 3–1, mutta Hartikainen oli kuitenkin merkkauttanut ottelussa ensimmäisen tehopisteensä NHL:ssä antaen syötön Magnus Pääjärvi-Svenssonin tekemään ylivoimamaaliin.


title: Teemu Hartikainen

text: Keväällä 2008 Hartikainen toimi Suomen alle 18-vuotiaiden maajoukkueen kapteenina. Hän pelasi myös vuosien 2009 ja 2010 alle 20-vuotiaiden maailmanmestaruuskilpailuissa.


title: Teemu Hartikainen

text: Päävalmentaja Jukka Jalonen kutsui Hartikaisen huhtikuun 2010 lopussa Saksan MM-kisoihin valmistautuvaan A-maajoukkueen leiriryhmään Euro Hockey Tourin Ruotsin LG Hockey Games -turnaukseen. Hartikainen teki ensimmäisen A-maajoukkuemaalinsa toisessa ottelussa Tšekkiä vastaan Mikael Granlund vapautettua hänet läpiajoon. Hartikainen ei kuitenkaan päässyt lopulliseen MM-kisajoukkueeseen.


title: Teemu Hartikainen

text: Seuraavan kerran Hartikainen edusti maajoukkuetta Karjala-turnauksessa marraskuussa 2013.


title: Teemu Hartikainen

text: Hartikainen valittiin edustamaan Suomea vuoden 2018 talviolympialaisiin.


title: Hadschi Halef Omar

text: Hadschi Halef Omar eli Hadschi Halef Omar Ben Hadschi Abul Abbas Ibn Hadschi Dawud al Gossarah on henkilö Karl Mayn kirjoissa. Hän on saksalaisen seikkailijan Kara Ben Nemsin apulainen ja ystävä. Heidän matkansa suuntautuivat lähinnä Lähi-itään. Uskonnoltaan Omar on muslimi.


title: Hadschi Halef Omar

text: Dschinghis Khanilla on Hadschi Halef Omarista kertova kappale, jonka Frederik on levyttänyt suomeksi nimellä Sheikki Ali Hassan.


title: Angus MacGyver

text:
Angus MacGyver on kuvitteellinen henkilö yhdysvaltalaisessa televisiosarjassa "Ihmemies MacGyver". Häntä esittää kaikilla seitsemällä kaudella ja kahdessa televisioelokuvassa näyttelijä Richard Dean Anderson.
MacGyver syntyi 23. maaliskuuta 1951 Minnesotassa. Hän koki suuren menetyksen kymmenvuotiaana, kun hänen isänsä James ja isoäitinsä Celia kuolivat auto-onnettomuudessa. Tämän jälkeen hän asui isoisänsä Harryn kanssa. He tulivat hyvin toimeen, vaikkakin heidän suhteensa ei ollut erityisen lämmin. Tänä aikana tapahtui Macin elämän toinen suuri menetys hänen leikkiessään kavereidensa kanssa aseella. Seurauksena yksi pojista kuoli. Seitsemän vuoden kuluttua Harry lähti pois jättämättä hyvästejä. Mac valmistui high schoolista 1970 ja samana vuonna hän liittyi pomminpurkuryhmään Vietnamin sodassa. Seuraavana vuonna hänen äitinsä menehtyi aivohalvaukseen. Mac teki erilaisia töitä seuraavien vuosien aikana, muun muassa kilpa-autoilun parissa. Hän myös matkusteli ympäri maailmaa ystävänsä Jack Daltonin kanssa.


title: Angus MacGyver

text:
Vuonna 1980 hän tapasi ensimmäistä kertaa Peter Thorntonin tämän jahdatessa mestaririkollista Murdocia. MacGyver teki erilaisia salaisia tehtäviä hallitukselle ja 1986 hän liittyi Phoenix-säätiöön Peten saatua johtajan paikan.
MacGyverin yhtenä heikkoutena voidaan pitää hänen korkeanpaikankammoaan, vaikka se ei sanottavasti haitannutkaan hänen tehtäviensä suorittamista milloin missäkin.


title: Angus MacGyver

text: Vuonna 1992 hän sai tietää olevansa isä ja hän jätti työnsä säätiössä viettääkseen kadotettua aikaa poikansa kanssa.


title: CPS

text: CPS (lyhenne sanoista "Characters Per Second") ilmaisee siirrettyjen merkkien määrän sekunnissa. Tämä on siis modeemin todellinen siirtonopeus.


title: CPS

text: Lyhenteellä on tarkoitettu myös tulostimen nopeutta (kirjaimia sekunnissa). Nykyään yleisempi yksikkö on sivuja minuutissa.


title: Tuomas Kiiskinen

text: Tuomas Kiiskinen (s. 7. lokakuuta 1986 Siilinjärvi) on suomalainen jääkiekkoilija, pelipaikaltaan laitahyökkääjä. Hän edustaa SHL-joukkue Växjö Lakersia. Kiiskistä on luonnehdittu juonikkaaksi, ”umpitaitavaksi” ja pienestä koostaan huolimatta rohkeaksi pelimieheksi. Hannu Kapanen keksi lisänimen ”Niiralan Maltsev” nähtyään Kiiskisen jäällä B-juoniori-ikäisenä KalPassa.


title: Tuomas Kiiskinen

text: Kiiskinen on KalPan kasvatti. Hän voitti kaudella 2003–2004 B-nuorten pistepörssin. KalPan noustua SM-liigaan myös Kiiskinen nostettiin liigamiehistöön, mutta hän ei vakiinnuttanut paikkaansa vielä kaudella 2005–2006. Mika Pieniniemen saatua potkut KalPan päävalmentajan paikalta kauden 2006–2007 alussa ja Pekka Virran otettua valmennusvastuun Kiiskinen sai enemmän peliaikaa liigajoukkueesta ja teki kaudella 2007–2008 läpimurron. Kaudella 2008–2009 hän voitti KalPassa pronssia, joka oli Kiiskisen ensimmäinen mitali miesten liigassa.


title: Tuomas Kiiskinen

text: Kaudella 2009–2010 Kiiskinen kehittyi edelleen ja esimerkiksi lokakuun 2009 lopulla Ilta-Sanomat arvioi hänet SM-liigan alkukauden suurimmaksi tähdeksi. Kiiskinen loukkaantui TPS-ottelussa kerättyään sitä ennen 15 ottelussa 20 tehopistettä (8+12).-


title: Tuomas Kiiskinen

text: Kaudella 2011–2012 Kiiskinen teki urallaan lopullisen läpimurron: hän muodosti Sakari Salmisen ja Matti Kuparisen kanssa SM-liigan tehokkaimman hyökkäysketjun ja pelasi keväällä maailmanmestaruuskisoissa Suomen maajoukkueessa. Hän siirtyi kauden 2011–2012 jälkeen KHL-liigassa pelaavaan Donbass Donetskiin 1+1-vuotisella sopimuksella. Kiiskisen ensimmäisellä KHL-kaudella Donetsk jäi pudotuspelien ulkopuolelle ja hän teki 50 ottelussa tehopisteet 8+13=21. Kiiskisen kautta häiritsi kauteen valmistavalla leirillä tullut rannevamma.


title: Tuomas Kiiskinen

text: Kiiskinen siirtyi kaudeksi 2014–2015 SHL-joukkue Växjö Lakersiin. Hän ratkaisi keväällä joukkueelleen Ruotsin mestaruuden kuudennen finaaliottelun toisessa jatkoerässä tekemällään maalilla.


title: Tuomas Kiiskinen

text: Hän pääsi keväällä 2008 jopa Suomen A-maajoukkueen mukaan MM-kisaleiriryhmään, muttei lopulliseen kisajoukkueeseen. Kiiskinen edusti Suomea myös Finnkampenissa syksyllä 2008. Keväällä 2012 Kiiskinen nousi leirityksestä lopulliseen kisajoukkueeseen. Hän debytoi ensimmäistä kertaa MM-joukkueessa 10. toukokuuta 2012 ottelussa Ranskaa vastaan, syöttäen yhden maalin.


title: Tuomas Kiiskinen

text: Hänen veljensä Matias Kiiskinen on myös jääkiekkoilija. Tuomas Kiiskinen on ollut ystäviensä kanssa perustamassa vuonna 2004 Vuorelan Veikot -nimistä siilinjärveläistä urheiluseuraa. Seuran nimi juontuu siitä, että Kiiskinen on itse, ystäviensä tapaan, kotoisin Vuorelasta ja heidän lapsuutensa suosikkipelaaja oli Mika "Veikko" Nieminen.


title: Nuori lurjus rakastuu

text: Nuori lurjus rakastuu () on vuonna 1937 ensi-iltansa saanut W. S. Van Dyken ohjaama yhdysvaltalainen romanttinen komediaelokuva, jonka pääosissa ovat Jean Harlow ja Robert Taylor. Sivuosissa näyttelevät muiden muassa Reginald Owen, Una O'Connor ja Henrietta Crosman.


title: Nuori lurjus rakastuu

text: Hugh Mills ja Ernest Vajda kirjoittivat käsikirjoituksen H. M. Harwoodin näytelmän "The Man In Possession" pohjalta. "The Man In Possession" -näytelmä esitettiin ensimmäisen kerran Lontoossa 22. tammikuuta vuonna 1930 ja Broadwaylla 1. marraskuuta vuonna 1930.


title: Nuori lurjus rakastuu

text: "Nuori lurjus rakastuu" on mustavalkoinen ja kestää 84 minuuttia, eli tunnin ja 24 minuuttia. "Nuori lurjus rakastuu" sai ensi-iltansa Yhdysvalloissa 19. maaliskuuta vuonna 1937. Suomeen elokuva ilmestyi teattereihin 1. elokuuta vuonna 1937. Metro-Goldwyn-Mayer tuotti elokuvan.


title: Nuori lurjus rakastuu

text:
"Nuori lurjus rakastuu" kertoo Robert Dabneysta (Taylor), joka palaa hänen perheensä luo lain kanssa tulleihin ongelmien jälkeen. Seriffi hankkii hänelle työpaikan katsomassa taloa ja leski Crystal Wetherbyn (Harlow) huonekaluja.
Harlow ja O'Connor näyttelivät viimeksi yhdessä draamassa "Lentäjän viimeinen urotyö" vuonna 1936. Samoin Harlow ja Owen näyttelivät viimeksi yhdessä komediassa "Platinapommi" vuonna 1931. Ja Harlow ja Harvey näyttelivät viimeksi yhdessä draamassa "Saigonin kaunotar" vuonna 1932 ja Harlow ja Witherspoon näyttelivät viimeksi yhdessä "Kahdesti vihitty" vuonna 1936.


title: Nuori lurjus rakastuu

text: Elokuvassa Harlow koko ajan käytti safiirikihlasormusta, jonka hänelle antoi hänen miesystävänsä William Powell, jonka kanssa hän on näytellyt yhdessä elokuvissa "Trocadero" (1935) ja "Kahdesti vihitty".


title: Nuori lurjus rakastuu

text: "Nuori lurjus rakastuu" on uudelleenfilmatisointi vuoden 1931 elokuvasta, "The Man in Possession", jossa Irene Purcell näytteli Harlowin roolin ja Robert Montgomery näytteli Taylorin roolin.


title: Nuori lurjus rakastuu

text: "Nuori lurjus rakastuu" jäi Harlowin toiseksi viimeiseksi elokuvaksi.


title: Morley Safer

text: Morley Safer (8. marraskuuta 1931 Toronto, Ontario – 19. toukokuuta 2016 New York, New York, Yhdysvallat) oli kanadalainen reportteri ja kirjeenvaihtaja, joka työskenteli CBS:n uutisohjelmassa "60 Minutes". Hän toimi ohjelmassa vuosina 1970–2016 ja oli pisimpään ohjelmassa työskennellyt toimittaja.


title: Morley Safer

text: Safer syntyi Torontossa, Ontariossa. Hän opiskeli yliopistossa ja työskenteli pienissä sanomalehdissä ennen kuin aloitti työt televisiossa 1950-luvun puolivälissä. Canadian Broadcasting Corporationin toimittajana hän raportoi muun muassa Lähi-idän konfliktista ja Algerian sodasta, ja 1960-luvun alussa hän siirtyi yhtiön Lontoon toimistoon.


title: Morley Safer

text: Vuonna 1964 Safer aloitti CBS Newsin Lontoon kirjeenvaihtajana. 1965 hän avasi CBS Newsin toimiston Saigoniin, Vietnamiin. Hän seurasi sinä vuonna yhdysvaltalaista sotilasjoukkoa ja tallensi kuvanauhalle kuinka se tuhosi evakuoidun vietnamilaiskylän sytyttämällä sen tuleen. Saferin raportti esitettiin elokuussa 1965. Presidentti Lyndon B. Johnson vaati CBS:n johtajaa Frank Stantonia erottamaan Saferin, mutta Stanton kieltäytyi. Johnson uhkasi tuoda julkisuuteen Saferin väitetyt kommunistisuhteet. Hänen adjutanttinsa tarkistivat asian, mutta tällaisia suhteita ei kuitenkaan löytynyt.


title: Morley Safer

text: Vuonna 1967 Safer nimitettiin Lontoon toimiston päälliköksi. Hän toimi päällikkönä kolme vuotta, kunnes vuonna 1970 hän liittyi "60 Minutes" -ohjelmaan.


title: Morley Safer

text: Safer kirjoitti bestseller-kirjan "Flashbacks: On Returning to Vietnam" (1990). Hän sai uransa aikana lukuisia palkintoja, muun muassa 12 Emmya.


title: Morley Safer

text: Vuonna 1968 Safer meni naimisiin Jane Fearerin kanssa, ja he saivat yhden tyttären. Saferilla oli Kanadan ja Yhdysvaltojen kaksoiskansalaisuus.


title: Morley Safer

text: Safer kuoli 84-vuotiaana keuhkokuumeeseen kotonaan New Yorkin Manhattanilla 19. toukokuuta 2016. Hän oli jäänyt eläkkeelle edellisellä viikolla.


title: Timo Salo (jääkiekkoilija)

text: Timo Salo (s. 5. kesäkuuta 1985 Naantali) on suomalainen jääkiekkoilija. Hän pelaa laitahyökkääjänä TPS:ssa.


title: Timo Salo (jääkiekkoilija)

text: Salo on turkulaisseura Turun Tovereiden kasvatti. Hän on edustanut Mestiksessä TuToa neljänä kautena, ensimmäisen kokonaisen kauden hän pelasi 2004–2005 ja hänet palkittiin Mestiksen parhaana tulokkaana. Salo hankittiin KalPaan kaudeksi monivuotisen joukkuetoverinsa Tapio Laakson kanssa. Salo pelasi tulokaskaudestaan SM-liigassa vain noin puolet olkapäävamman takia.


title: Timo Salo (jääkiekkoilija)

text: Kaudeksi 2011–2012 hän siirtyi Turun Palloseuraan yhdessä Tapio Laakson kanssa.


title: Kannisto (Halikko)

text: Kannisto on kylä Halikon kunnan keskiosissa Jokikaustan alueella. Kylä on kunnan pienimpiä sekä pinta-alaltaan että asukasluvultaan. Kanniston kaikki kolme tilaa sijaitsee aivan Jokikaustan tien lähettyviltä Purilanjoen länsipuolella.


title: Kannisto (Halikko)

text: Kanniston länsiosa on metsäistä mäki ja kalliomaisemaa, jonne kylän rakennuskanta on rajoittunut. Itään kuljettaessa maasto laskee loivasti Purilanjokeen ja muuttu viljelysmaaksi. Kalkkilan kylä on aivan Kanniston vieressä pohjoispuolella ja Jokikaustan tietä etelään päin kuljettaessa tulee pian Mätikkö vastaan.


title: Kannisto (Halikko)

text: Pienestä Kannistosta on jäänyt hyvin vähän historiallisia lähteitä, mutta kylä lienee perustettu jo varhaiskeskiajalla, sillä se on kuulunut ns. suomalaisen vero-oikeuden piiriin. Kylässä oli aina 1900-luvulle asti vain yksi tila, josta lohkottiin ennen toista maailmansotaa kummatkin uudet tilat. Vanhaa rakennuskantaa ei ole säilynyt, vaan kylän rakennukset ovat varsin uusia.


title: Tapio Laakso (jääkiekkoilija)

text: Tapio Laakso (s. 28. kesäkuuta 1985 Rymättylä) on suomalainen jääkiekkoilija, joka edustaa SM-liigajoukkue Rauman Lukkoa. Hän toimii joukkueen varakapteenina. Laakso on pelipaikaltaan keskushyökkääjä. Hänet on tunnettu pelityyliltään puolustavana hyökkääjänä sekä erinomaisena alivoimapelaajana ja aloittajana.


title: Tapio Laakso (jääkiekkoilija)

text: 8-vuotiaana jääkiekkoilun aloittanut Laakso on VG-62:n kasvatti. Hän siirtyi C-juniori-ikäisenä TuToon, jonka paidassa Laakso voitti kaudella 2002–2003 koko B-nuorten SM-sarjan pistepörssin tehoilla 21+30=51. 17-vuotias Laakso debytoi kauden aikana myös Mestiksessä, jossa hän pelasi kolme ottelua. Huhtikuussa 2003 Laakso teki kolmivuotisen jatkosopimuksen TuTon kanssa. Varsinaisella Mestiksen tulokaskaudellaan 2003–2004 hän teki 41 runkosarjaottelussa tehot 6+7=13 ja kuudessa karsintasarjan ottelussa tehot 2+1. Kaudella 2004–2005 Laakso teki runkosarjassa 14 tehopistettä ja voitti TuTon sisäisen tehotilaston lukemalla +10. Hän voitti kauden päätteeksi Mestis-pronssia, kuten myös seuraavan kauden 2005–2006 päätteeksi.


title: Tapio Laakso (jääkiekkoilija)

text: Kaudella 2006–2007 Laakso nousi vain 21-vuotiaana TuTon kapteeniksi. Hän teki myös Mestiksen yhden kauden piste-ennätyksensä tehoilla 12+23=35. Kaudeksi 2007–2008 Laakso siirtyi hänen junioriajoiltaan asti tutun tutkaparinsa Timo Salon kanssa kaksivuotisella sopimuksella SM-liigaan ja Kalevan Pallon riveihin. He palasivat myös sekä TuTon junioreista että edustusjoukkueesta tutun päävalmentaja Pekka Virran alaisuuteen. Laakso kuului kauden yllättäjiin ja teki lähinnä alempien ketjujen roolissa 53 runkosarjaottelussa tehot 8+15=23. Kauden 2008–2009 päätteeksi hän voitti SM-pronssia. Tammikuussa 2009 Laakso ja Salo tekivät vuoden mittaisen jatkosopimuksen KalPan kanssa. Vuotta myöhemmin Laakson sopimusta jatkettiin taas vuodella.


title: Tapio Laakso (jääkiekkoilija)

text: Laakso nousi kaudella 2010–2011 KalPan varakapteeniksi ja pelasi joukkueen ainoana kaikki 60 runkosarja- ja seitsemän playoff-ottelua. Kaudeksi 2011–2012 hän siirtyi kaksivuotisella sopimuksella Turun Pallseuraan. Laakson kanssa joukkueeseen siirtyi jälleen myös Timo Salo ja TPS:n päävalmentajana toimi taas Pekka Virta. Laakso nousi TPS:n kapteenistoon. Hän sai kuitenkin pelityyliinsä nähden liikaa ylivoima-aikaa ja pelasi pisteiden valossa uransa varsin heikon kauden. Laakson teholukema -24 oli koko SM-liigan heikoin. Myös kaudella 2012–2013 Laakso pelasi paljon mukavuusalueensa ulkopuolella hyökkäävämmässä roolissa. Pisteitä syntyi vain 13, mutta hän onnistui kuitenkin edellisten kausiensa tapaan aloituksissa ja alivoimapelaamisessa. Joulukuussa 2012 Laakso teki vuoden mittaisen jatkosopimuksen TPS:n kanssa.


title: Tapio Laakso (jääkiekkoilija)

text: Kaudeksi 2013–2014 Laakso nimettiin TPS:n kapteeniksi. Loukkaantumiset lyhensivät hänen kauttansa 39 runkosarjaottelun mittaiseksi. Kaudeksi 2014–2015 Laakso siirtyi kaksivuotisella sopimuksella Tampereen Ilvekseen, jonka päävalmentajana toimii hänelle tuttu KalPan ex-apuvalmentaja Tuomas Tuokkola. Laakso nimettiin Ilveksen varakapteeniksi. Hän teki SM-liigan yhden kauden piste-ennätyksensä tehoilla 17+17=34, joilla Laakso oli joukkueen paras maalintekijä ja kolmanneksi paras pistemies. Hän voitti myös Ilveksen sisäisen tehotilaston lukemalla +10. Tammikuussa 2015 Laakso teki lähes piste per peli -tahdilla 13 ottelussa 12 tehopistettä ja hänet valittiin SM-liigan kuukauden pelaajaksi. Saman vuoden joulukuussa Laakso teki kaksivuotisen jatkosopimuksen Ilveksen kanssa.


title: Tapio Laakso (jääkiekkoilija)

text: Lokakuussa 2015 Laakso nousi Ilveksen kapteeniksi, kun Sami Sandell joutui loppukaudeksi 2015–2016 sivuun loukkaantumisen vuoksi. Kaudeksi 2016–2017 hänet nimettiin Ilveksen kapteeniksi. Laakso oli tehoilla 9+24=33 joukkueen paras syöttäjä ja hän jakoi sisäisen pistepörssin voiton Jerry D’Amigon kanssa, kuten myös pudotuspeleissä Ville Meskasen kanssa tehoilla 2+5=7.


title: Tapio Laakso (jääkiekkoilija)

text: Kaudeksi 2018–2019 Laakso siirtyi kaksivuotisella sopimuksella Rauman Lukkoon, jota valmentaa hänelle jälleen TuTosta, KalPasta ja TPS:stä tuttu Pekka Virta. Laakso nimettiin joukkueen varakapteeniksi.


title: Tapio Laakso (jääkiekkoilija)

text: Laakso on pelannut Suomen A-maajoukkueessa kolme ottelua ilman tehopisteitä. Hän teki A-maajoukkuedebyyttinsä 16. huhtikuuta 2009 Tampereella pelatussa Czech Hockey Gamesin avausottelussa Venäjää vastaan. Kyseinen Euro Hockey Tour -turnaus oli viimeinen näytönpaikka MM-joukkueeseen, jonne Laaksoa ei kuitenkaan nimetty.


title: Pasi Hirvonen (jääkiekkoilija)

text: Pasi Hirvonen (s. 4. marraskuuta 1988 Vantaa) on suomalainen jääkiekkopuolustaja, joka siirtyi kaudeksi 2012–2013 Mestiksen TuToon. Hirvonen on isokokoinen ja fyysinen puolustaja, jolla on hyvä laukaus ja vahva taklaaja.


title: Pasi Hirvonen (jääkiekkoilija)

text: Kaudella 2007–2008 Hirvonen voitti KalPan A-nuorissa mestaruuden. Hän nousi KalPan liigamiehistöön kaudella ja pääsi myös tehoille kauden aikana. Hirvonen edusti KalPaa kauteen 2010–2011 asti. Hän pelasi KalPassa 113 liigaottelua ja käväisi myös lainalla Mestiksessä Jokipojissa ja SaPKossa, jonka kanssa teki sopimuksen kesällä 2011.


title: Pasi Hirvonen (jääkiekkoilija)

text: Hirvonen pelasi SaPKossa tammikuulle 2012 ja oli siirtyessään TPS:aan Mestiksen puolustajien kolmennaksi paras pistemies. Pelattuaan loppukauden TPS:ssa Hirvonen siirtyi kesällä 2012 TuToon.


title: Antenor (kuvanveistäjä)

text: Antenor oli antiikin kreikkalainen Ateenasta kotoisin ollut kuvanveistäjä, joka eli 500-luvun eaa. loppupuolella.


title: Antenor (kuvanveistäjä)

text: Antenorin teoksissa huipentuu ateenalaisen arkaaisen 500-luvun eaa. puolivälin kuvanveistotaide. Hän veisti Delfoin Apollonin temppelin päätykolmion figuurit ja Ateenan niin kutsutun Antenorin koren. Hän teki erityisesti reliefejä. Monet hänen teoksistaan säilyivät sen ansiosta, että ne piilotettiin persialaisilta persialaissotien aikaan vuonna 480 eaa. hautaamalla ne maahan.


title: Antenor (kuvanveistäjä)

text: Antenor oli Harmodiosta ja Aristogeitonia esittävän veistosryhmän alkuperäinen luoja. Ateenalaiset pystyttivät sen kaksikon kunniaksi näiden murhattua tyranni Hipparkhoksen. Persialaiset ryöstivät patsaat myöhemmin kuningas Kserkses I:n johdolla persialaissotien aikana.


title: Saratoga (elokuva)

text: Saratoga () on vuonna 1937 ensi-iltansa saanut Jack Conwayn ohjaama yhdysvaltalainen romanttinen draamakomediaelokuva, jonka päätähtinä ovat Jean Harlow, Clark Gable, Lionel Barrymore ja Frank Morgan. Sivuosissa ovat muiden muassa Una Merkel, Hattie McDaniel ja Margaret Hamilton.


title: Saratoga (elokuva)

text: Anita Loos ja Robert Hopkins laativat käsikirjoituksen heidän tarinansa alta. "Saratoga" on mustavalkoinen ja pituudeltaan 92 minuuttia, eli tunnin ja 32 minuuttia. "Saratoga" sai ensi-iltansa kotimaassaan 23. heinäkuuta vuonna 1937. Suomeen "Saratoga" ilmestyi teattereihin seuraavana vuonna 11. helmikuuta vuonna 1938. Metro-Goldwyn-Mayer -yhtiö tuotti elokuvan.


title: Saratoga (elokuva)

text: "Saratoga" oli MGM:n suurin kassamagneetti ilmestymisvuonnaan ja toinen koko vuonna (vuoden suurin kassamagneetti oli Disneyn animaatio "Lumikki ja seitsemän kääpiötä"), sekä kuudes ja viimeinen Harlowin ja Gablen yhteistyöstä.


title: Saratoga (elokuva)

text: Gable näyttelee vedonvälittäjä Duke Bradleyta, Harlow hevoskasvattajan tytärtä, Carol Claytonia, joka palaa takaisin kotiin sulhasensa, Hartley Madisonin (Pidgeon) kanssa Euroopasta, kun hänen isänsä (Hale) kuoli yllättäen sydänkohtaukseen tärkeän kilpailun aikana. Carol kumminkin rakastuu Bradleyhyn. Barrymore näyttelee Isoisä Claytonia.


title: Saratoga (elokuva)

text: Vaikka käsikirjoittaja Robert Hopkins oli laatinut käsikirjoituksen Harlow mielessä, studio ensin yritti lainata Carole Lombardia Paramount Picturesilta, mutta ei voinut sopimusvaatimuksien takia. Tämän jälkeen ilmoitettiin, että Joan Crawford ehkä tulisi näyttelemään Harlow'n roolin, mutta vuonna 1937 ilmoitettiin päätähdeksi Harlow, jolle käsikirjoitus oli alun perin kirjoitettukin. Walter Pidgeon lainattiin Universal Studiosilta elokuvaan.


title: Saratoga (elokuva)

text: Toukokuussa vuonna 1937, kun "Saratoga" oli noin 90% valmis, Harlowin tila romahti kesken kuvauksen ja menehtyi noin viikkoa myöhemmin vakavaan munuaishäiriöön. Hänen jäljelle jäänneet kohtaukset oli kuvattu Mary Deesin kanssa ja kohtaukset kuvattiin vain takaapäin. Paula Winslowe toimi Harlowin äänen sijaisena.


title: Saratoga (elokuva)

text: MGM:n johtajat suunnittelivat hyllyttää elokuvan tai ottaa uudestaan Harlowin kohtauksia, mahdollisesti Virginia Brucen tai Jean Arthurin kanssa, mutta yleisön reaktio ennakossa kesäkuun lopussa ja ihailijapostin ryöppy vaati julkaisemaan Harlowin viimeisen elokuvan muuttaen johtajien mielen.


title: Martin Johnsrud Sundby

text: Martin Johnsrud Sundby (s. 26. syyskuuta 1984 Oslo) on norjalainen maastohiihtäjä. Hän edustaa Røa IL -seuraa.


title: Martin Johnsrud Sundby

text: Ensimmäisissä olympialaisissaan Vancouverissa 2010 Sundby hiihti avausosuuden Norjan hopeaa saavuttaneessa viestijoukkueessa. 50 kilometrin yhteislähtökilpailussa hän oli 15:s, 30 kilometrin takaa-ajossa 18:s ja 15 kilometrin vapaalla hiihtotavalla 33:s.


title: Martin Johnsrud Sundby

text: Oslon MM-kilpailuissa 2011 Sundby hiihti avausosuuden kultaa voittaneessa Norjan viestijoukkueessa, sai pronssia 15 kilometrin perinteisen hiihtotavan kilpailussa ja sijoittui viidenneksi 30 kilometrin yhdistelmäkilpailussa. Val di Fiemmen MM-kilpailuissa 2013 Sundby oli yhdistelmäkilpailun toinen.


title: Martin Johnsrud Sundby

text: Sotšin olympialaisissa 2014 Sundby saavutti pronssia yhdistelmäkilpailussa, oli neljäs 50 kilometrillä ja 13:s 15 kilometrillä. Hän hiihti myös Norjan neljänneksi sijoittuneessa viestijoukkueessa. Falunin MM-kilpailujen 2015 aikana hän sairasteli, ja pystyi osallistumaan vain 50 kilometrin perinteisen hiihtotavan kilpailuun, jossa oli yhdestoista. Lahden MM-kilpailuissa 2017 hän saavutti hopeaa yhdistelmäkilpailussa ja 15 kilometrin perinteisen hiihtotavan kilpailussa. Tämän jälkeen hän oli mukana voittamassa Norjalle viestikultaa. 50 kilometrin vapaan hiihtotavan yhteislähtökilpailussa hän oli viides. Pyeongchangin olympialaisissa 2018 hän voitti kultaa 4 × 10 kilometrin viestissä ja vapaan hiihtotavan parisprintissä sekä hopeaa 30 kilometrin yhdistelmäkilpailussa. Lisäksi hän oli vapaan hiihtotavan 15 kilometrillä neljäs ja perinteisen 50 kilometrillä viides.


title: Martin Johnsrud Sundby

text: Sundby debytoi maastohiihdon maailmancupissa maaliskuussa 2003 Oslossa. Kaudella 2007–2008 hän voitti Liberecin parisprintin osakilpailun yhdessä Simen Østensenin kanssa. Samalla kaudella hän voitti Norjan viestijoukkueessa 4 × 10 kilometrin osakilpailut Beitostølenissa ja Falunissa.


title: Martin Johnsrud Sundby

text: Ensimmäisen henkilökohtaisen voittonsa ja palkintokorokepaikkansa Sundby saavutti Rukan 15 kilometrin perinteisen hiihtotavan kilpailussa 30. marraskuuta 2008. Kaudella 2008–2009 hän voitti viestijoukkueessa myös 4 × 10 kilometrin Jällivaaran ja La Clusaz'n osakilpailut. Kaudella 2009–2010 hän voitti viestihiihdon osakilpailun Beitostølenissa.


title: Martin Johnsrud Sundby

text: Kaudella 2010–2011 Sundby oli parhaimmillaan toinen Drammenin 15 kilometrin perinteisen hiihtotavan kilpailussa. Kaudella 2011–2012 hän sijoittui toiseksi Lahden yhdistelmäkilpailussa ja kolmanneksi Oslon 50 kilometrin perinteisen hiihtotavan yhteislähtökilpailussa. Nové Městossa hän kuului voittaneeseen viestijoukkueeseen.


title: Martin Johnsrud Sundby

text: Kaudella 2012–2013 Sundby voitti Jällivaaran 15 kilometrin vapaan hiihtotavan kilpailun, oli kolmas Lahden 15 kilometrin perinteisen kilpailussa, toinen Oslon 50 kilometrin vapaan hiihtotavan yhteislähtökilpailussa ja kolmas Falunin finaalitapahtumassa. Hän kuului myös Jällivaaran ja La Clusaz'n osakilpailut voittaneeseen Norjan 4 × 7,5 kilometrin viestijoukkueeseen. Maailmancupin kokonaiskilpailussa hän oli kahdeksas.


title: Martin Johnsrud Sundby

text: Kaudella 2013–2014 Sundby voitti Rukan avaustapahtuman ja oli kolmas Davosin 30 kilometrin vapaan hiihtotavan kilpailussa. Vuodenvaihteessa hän voitti Tour de Skin kokonaiskilpailun ja maaliskuussa Lahden 15 kilometrin vapaan hiihtotavan kilpailun. Oslon 50 kilometrin perinteisen hiihtotavan yhteislähtökilpailussa hän oli toinen. Hän voitti Falunin finaalitapahtuman. Hän voitti maailmancupin kokonaiskilpailun ja normaalimatkojen cupin.


title: Martin Johnsrud Sundby

text: Kaudella 2014–2015 Sundby sijoittui toiseksi Kuusamon 15 kilometrin perinteisen hiihtotavan kilpailussa. Hän voitti Lillehammerin 3 päivän kiertueen sekä Davosin 15 kilometrin perinteisen hiihtotavan kilpailun. Tammikuussa hän voitti Tour de Skin kokonaiskilpailun toisen kerran peräkkäin. Oslossa hän sijoittui kolmanneksi 50 kilometrin vapaan hiihtotavan yhteislähtökilpailussa. Hän voitti maailmancupin kokonaiskilpailun ja sijoittui normaalimatkojen cupissa toiseksi.


title: Martin Johnsrud Sundby

text: Sundby antoi kaudella 2014–2015 kaksi dopingnäytettä, joissa oli liikaa Ventolin-astmalääkkeestä peräisin ollutta salbutamolia. Kansainvälinen hiihtoliitto FIS vapautti hänet dopingepäilyistä syyskuussa 2015. Kansainvälinen antidopingkunta Wada valitti tapauksesta urheilun kansainväliseen vetoomustuomioistuimeen CASsiin, joka muutti tuomiota heinäkuussa 2016. Hän sai kahden kuukauden kilpailukiellon koska hänen ei katsottu rikkoneen sääntöjä tarkoituksella. Häneltä hylättiin neljä maailmancupin osakilpailutulosta ja tämän seurauksena hän menetti tuon kauden Davosin kilpailun ja Tour de Ski -voittonsa sekä maailmancupin kokonaiskilpailun voiton. Maailmancupin korjatuissa pisteissä hän sijoittui kuudenneksi.


title: Martin Johnsrud Sundby

text: Kaudella 2015–2016 Sundby voitti Rukan avaustapahtuman. Lillehammerissa hän voitti 30 kilometrin yhdistelmäkilpailun ja viestin. Hän voitti Davosin 30 kilometrin vapaan ja Toblachin 15 kilometrin perinteisen hiihtotavan kilpailut. Tour de Skin kokonaiskilpailun hän voitti yli kolmen minuutin erolla Finn Hågen Kroghiin. Hän voitti Tourilla neljä osakilpailua: Lenzerheidessa käydyt 30 kilometrin perinteisen hiihtotavan yhteislähtökilpailun ja 10 kilometrin vapaan takaa-ajokilpailun sekä Val di Fiemmessä 15 kilometrin perinteisen yhteislähtökilpailun ja pitkään loppunousuun päättyneen viimeisen etapin. Kaksi viikkoa myöhemmin hän sijoittui toiseksi Nové Měston 15 kilometrin vapaan hiihtotavan kilpailussa ja voitti viestin. Holmenkollenilla hän voitti 50 kilometrin perinteisen hiihtotavan yhteislähtökilpailun. Falunin 15 kilometrin vapaan hiihtotavan yhteislähtökilpailussa hän oli kolmas. Hän voitti Lahden 30 kilometrin yhdistelmäkilpailun. Hän voitti Ski Tour Canadalla sekä kokonaiskilpailun että Canmoren 30 kilometrin yhdistelmäkilpailun. Hän voitti maailmancupin kokonaiskilpailun ja normaalimatkojen cupin.


title: Martin Johnsrud Sundby

text: Kaudella 2016–2017 Sundby sijoittui kolmanneksi Rukan 15 kilometrin perinteisen hiihtotavan kilpailussa. Hän voitti Lillehammerin Nordic Opening -tapahtuman ja Davosin 30 kilometrin vapaan hiihtotavan kilpailun. Hän sijoittui toiseksi La Clusaz'n 15 kilometrin vapaan hiihtotavan yhteislähtökilpailussa ja kuului Norjan voittoisaan viestijoukkueeseen. Tour de Skin kokonaiskilpailussa hän oli toinen runsaan minuutin Sergei Ustjugoville hävinneenä. Ulricehamnissa hän sijoittui toiseksi 15 kilometrin vapaan hiihtotavan kilpailussa ja kuului Norjan voittoisaan viestijoukkueeseen. Falunissa hän oli toinen 30 kilometrin perinteisen hiihtotavan yhteislähtökilpailussa. Otepäässä hän voitti 15 kilometrin perinteisen hiihtotavan kilpailun ja Oslossa 50 kilometrin perinteisen hiihtotavan yhteislähtökilpailun. Hän voitti jälleen maailmancupin kokonaiskilpailun ja normaalimatkojen cupin.


title: Martin Johnsrud Sundby

text: Kaudella 2017–2018 Sundby sijoittui toiseksi Rukan Nordic Opening -tapahtumassa ja Lillehammerin 30 kilometrin yhdistelmäkilpailussa. Tour de Skn päätösetapilla hän oli nopein ja sijoittui kokonaiskilpailussa toiseksi. Hän sijoittui vapaan hiihtotavan yhteislähtökilpailuissa kolmanneksi Seefeldissä ja toiseksi Oslossa. Maailmancupin kokonaiskilpailussa hän oli kolmas ja normaalimatkojen cupissa toinen.


title: Martin Johnsrud Sundby

text: Kaudella 2018–2019 Sundby sijoittui Beitostølenissä toiseksi 30 kilometrin vapaan hiihtotavan väliaikalähtökilpailussa sekä voitti 4 × 7,5 kilometrin viestin. Davosissa hän oli kolmas 15 kilometrin vapaan hiihtotavan kilpailussa. Tour de Skillä 2018–2019 hän oli nopein Oberstdorfin 15 kilometrin vapaan hiihtotavan takaa-ajokilpailun osuusajoissa. Tourin lopputuloksissa hän oli seitsemäs.


title: Nokia E65

text: Nokia E65 on Nokian valmistama matkapuhelin. Se kuuluu yrityskäyttöön suunnattuun E-series -älypuhelinsarjaan. Se julkaistiin 3GSM World Congress 2007 -tapahtumassa, joka järjestettiin 12.–15. helmikuuta vuonna 2007. Puhelin on varustettu liukukannella, jonka alle on sijoitettu tavallinen matkapuhelinnäppäimistö. Siinä on videon ja äänen suoratoisto, musiikkisoitin, joka toistaa mp3- ja AAC-tiedostot sekä mediasoitin. Lisäksi puhelimessa on kahden megapikselin kamera ja WLAN-tuki.


title: Ryan Evans

text: Ryan Evans on kuvitteellinen henkilö High School Musical -elokuvista. Hän on Sharpay Evansin kaksoisveli. Ryan on Teatterikerhon varapuheenjohtaja siskonsa Sharpayn kanssa. Aiemmin Ryan tuki kaksoissisartaan kaikissa tämän juonissa, mutta abivuotenaan hän on itsenäistynyt kovasti ja kehittynyt lahjakkaasta tanssijasta ja laulajasta superlahjakkaaksi koreografiksi. Ensimmäiset askeleet tähän suuntaan Ryan otti jo Lava Springsin Country Clubilla, kun hän auttoi Wildcats-jengiä kehittelemään upean tanssinumeron kykykilpailua varten. Nyt Ryan on lähdössä opiskelemaan Juilliardiin.


title: Alexander Berkman

text: Alexander Berkman (, 21. marraskuuta 1870 – 28. kesäkuuta 1936) oli amerikanvenäläinen kirjailija ja 1800- ja 1900-luvun anarkistisen liikkeen johtava hahmo. Alexander Berkman, syntymänimeltään Ovsei Osipovitš Berkman syntyi Vilnassa Liettuassa juutalaiseen perheeseen. Hän eli nuoruutensa Pietarissa Venäjällä, jossa häntä alettiin kutsua Alexanderiksi. Berkman muutti hänen vanhempiensa kuoltua Yhdysvaltoihin 17-vuotiaana.


title: Alexander Berkman

text: Alexander Berkman oli Emma Goldmanin rakastaja ja liittolainen, ja he järjestivät lukuisia kansalaisoikeus- ja sodan vastaisia kampanjoita. Vuonna 1892 Berkman yritti salamurhata Henry Clay Frickin. Tästä Berkman sai 22 vuoden vankeusrangaistuksen, josta hän kärsi 14 vuotta. Ensimmäisen maailmansodan aikana Berkman ja monet muut ulkomaalaistaustaiset anarkistit karkotettiin Yhdysvalloista. Berkman jatkoi toimintaansa ulkomailla ja kuoli Ranskassa vuonna 1936.


title: Tabernasin aavikko

text: Tabernasin aavikko on kuiva alue 37 kilometriä Almerían kaupungista pohjoiseen Almerían maakunnassa, Espanjassa. Alueella sataa vettä vain noin 248 mm vuodessa, minkä takia sitä sanotaan joskus Euroopan ainoaksi todelliseksi aavikoksi.


title: Tabernasin aavikko

text: Tabernasin aavikko on geologisesti kiinnostava, sillä siellä aavikoitumisen ja eroosion jäljet ovat selvästi nähtävissä. Aavikkoalueella on syviä rotkoja, jotka muodostuvat, kun harvinaiset sateet täyttävät väliaikaiset jokiuomat.


title: Tabernasin aavikko

text: Elokuvantekijöitä on Tabernasiin houkutellut samanlainen ilmasto ja ympäristö kuin Pohjois-Amerikan lounaisosien aavikoilla. Tabernasiin onkin rakennettu muutamia villin lännen lavastekyliä, joissa on kuvattu mm. Sergio Leonen elokuvia "Kourallinen dollareita" ja "Hyvät, pahat ja rumat".


title: Tomi Ståhlhammar

text: Tomi Ståhlhammar (s. 9. maaliskuuta 1988 Turku) on suomalainen ammattilaisuransa lopettanut jääkiekkoilija. Ståhlhammar pelasi neljä kautta SM-liigassa vuosina 2009–2013, edustaen Espoon Bluesia ja Oulun Kärppiä.


title: Tomi Ståhlhammar

text: Ståhlhammarin vahvuuksiin pelaajana kuuluivat luistelu, karvaaminen, taklaaminen, joukkuepelaaminen ja puolustuspelaaminen. Hän ei ollut kuitenkaan mikään "taitopelaaja", eikä tehnyt kovin paljon tehopisteitä. Ståhlhammarin heikkouksiin kuuluivat myös ajoittaiset turhat jäähyt.


title: Tomi Ståhlhammar

text: Ståhlhammar aloitti jääkiekon Espoossa. Hänen kasvattajaseuransa on Espoon Kiekkoseura. Ståhlhammar siirtyi jo varhain juniorina Espoo Bluesiin, jonka A-nuorissa hän voitti mestaruuden 2009 sekä pronssia 2006. Väliin mahtuu myös kausi 2006–2007 USHL-joukkue Cedar Rapids RoughRidersissa.


title: Tomi Ståhlhammar

text: Ståhlhammar teki SM-liigadebyyttinsä Bluesissa kaudella 2008–2009, jolloin hän pelasi 28 runkosarjaottelua tehoin 1+3=4 ja pudotuspeleissä kaikki joukkueen kymmenen ottelua tehden yhden maalin. Ståhlhammarin liigauran avausmaali syntyi 29. tammikuuta 2009 ottelussa Tampereen Ilvestä vastaan. Blues sijoittui lopulta neljänneksi hävitessään pronssiottelussa Kalevan Pallolle. Kaudella 2009–2010 Ståhlhammar pelasi 36 SM-liigaottelua tehoin 2+3=5. Pudotuspeleissä hän mahtui kokoonpanoon yhdessä ottelussa.


title: Tomi Ståhlhammar

text: Bluesissa pieneen rooliin jäänyt Ståhlhammar teki toukokuussa 2010 vuoden mittaisen sopimuksen Mestiksen nousijajoukkue Kiekko-Laserin kanssa. Hän oli kaudella 2010–2011 tehoilla 12+11=23 joukkueen kolmanneksi paras maalintekijä Tomi Peltosen kanssa sekä neljänneksi paras pistemies. Ståhlhammar esiintyi myös kolmessa SM-liigaottelussa Oulun Kärppien riveissä tehden yhden maalin, kun joukkueella oli loukkaantumisia. Hän sai Kärpissä vastuuta myös harjoituskaudella kahdeksasta European Trophyn ottelusta.


title: Tomi Ståhlhammar

text: Huhtikuussa 2011 Ståhlhammar teki vuoden mittaisen jatkosopimuksen Kiekko-Laserin kanssa. Hän oli kaudella 2011–2012 tehoilla 4+8=12 joukkueen kolmanneksi paras pistemies, kunnes K-Laser ajautui konkurssiin joulukuussa 2011 ja joukkueen kausi Mestiksessä päättyi. Tämän jälkeen Ståhlhammar siirtyi tammikuun puoleenväliin asti kestävällä ja loppukauden option sisältävällä sopimuksella Kärppiin. Hän pelasi joukkueessa kolme ottelua, jonka jälkeen Kärpät jätti Ståhlhammarin option käyttämättä. Noin viikkoa myöhemmin hän palasi loppukauden kattaneella sopimuksella Espoo Bluesiin.


title: Tomi Ståhlhammar

text: Elokuussa 2012 Ståhlhammar liittyi Mestis-joukkue Kiekko-Vantaan harjoitusvahvuuteen. Hän edusti joukkuetta ottelukohtaisella sopimuksella runkosarjan peleissä, kunnes palasi tammikuussa 2013 loppukauden 2012–2013 kattavalla sopimuksella Bluesiin.


title: Tomi Ståhlhammar

text: Ståhlhammar pelasi World U-17 Hockey Challengessa sekä alle 18-vuotiaiden U-18 Junior World Cupissa vuonna 2005, jolloin hän voitti pronssia.


title: Pöyhijäorneerot

text: Pöyhijäorneerot ("Synallaxis") on orneerojen heimoon kuuluva lintusuku. Suvussa on 36 lajia.


title: Kaksi partiopoikaa

text: Kaksi partiopoikaa on Ernest Thompson Setonin vuonna 1903 julkaisema kirja, jonka I.K. Inha suomensi 1917.


title: Kaksi partiopoikaa

text: Luonnontutkija, taiteilija ja kirjailija Ernest Thompson Seton (1860-1946) kirjoitti "Kaksi partiopoikaa" ("Two Little Savages") vuonna 1903. Ennen tätä hän oli julkaissut useita erähenkisiä ja luonnontieteellisiä teoksia. Tarina kertoo, että paikallisen koulun pojat aiheuttivat Setonille harmia tekemällä kolttosia hänen omaisuudelleen. Lopulta Seton marssi kouluun ja neuvotteli poikien kanssa, että he tulisivat korjaamaan aiheuttamansa vahingot mieluummin kuin saisivat selkäänsä, jos hän ottaisi asian esille koulussa ja poikien kotona. Hän tarinoi poikien kanssa intiaanien elämästä ja erätaidoista, ja sai pojat innostumaan. Tästä selkkauksesta syntyi idea poikien erä- ja intiaanihenkiselle kerholle "Woodcraft Indians" ("Eränkävijäintiaanit"). "Kaksi partiopoikaa" syntyi myös Setonin ystävän Rudyard Kiplingin painostuksesta. Myöhemmin, vuonna 1906, Seton tapasi Englannissa Robert Baden-Powellin, joka perusti Partioliikkeen paljolti Setonin ja hänen kirjojensa tarjoaman esimerkin innoittamana.


title: Kaksi partiopoikaa

text: "Kaksi partiopoikaa" on tarina kahdesta erilaisesta pojasta, kaupunkilaisesta Janista ja maalaispoika Samista. Janissa voimme havaita piirteitä kirjailijan omasta nuoruudesta. Jania kiinnostavat kaikki luonnon tapahtumat. Erityisesti häntä kiehtovat intiaanit, joita tuolloisessa Manitobassa yhä eli luontaistaloudessa. Vaikka kirjassa tavataan oikeita intiaaneja vain yhdessä vaatimattomassa kohtauksessa, ja siinäkin puutteellisesti kuvattuna, on intiaanien elämäntapa läsnä läpi kirjan. Toisella kymmenellään olevat pojat viettävät yhteisen loman metsässä harjoittaen intiaanien eränkäyntitaitoja. Oppaanaan heillä on vanha erämies Kaleb.